
Sants i barris veïns 
4.000 exemplars 
distribució gratuïta 



La lleialtat 

El nou espai tin¬ 
drà tres eixos: veï¬ 
nal, cooperatiu i 
cultura popular 

Actualitat 4 


CSA Can Vies 

L'execució de 
desallotjament de 
Can Vies queda 
paralitzada 

Actualitat 5 


Periòdic de comunicació popular de Sants i barris veïns 


Educació 

Tancades a les 
escoles per una 
educació pública i 
de qualitat 

Actualitat 3 

«Ser solidari és un 
imperatiu moral» 16 



Can Batlló segueix 
czeixent 


Noves 

coopera¬ 

tives 



■ Abdul Azxahed; Hernàn Còrdova i 
Mercè Esteban 


M entre el Bloc n de Can Batlló 
acull una activitat imparable 
i una gran diversitat d'iniciatives de 


tot tipus, de forma autogestionària 
i assembleària, el veïnat treballa en 
pels rojectes per les altres naus. 

El setembre de 2012 es decidí re¬ 
prendre les demandes de la Plata¬ 
forma, centrades en l'exigència de 


la posada en marxa definitiva de la 
intervenció sobre la totalitat del re¬ 
cinte. 

Durant el mes de març ha comen¬ 
çat un nou "tic-tac” que té com a 
meta l'obertura del recinte envers 


el barri, procés que va començar 
el darrer 23 de març, amb l'inici de 
l'enderrocament del mur de la Plaça 
de la Pelleria i de les cases adjacents.. 

Pàgines 6/ 7/ 8 


■ la Bonet, Sants 


N eixen dues cooperatives ali¬ 
mentàries al barri amb pro¬ 
ductes ecològics i d'agricultura 
tradicional: l'Economat i l'Aixada. 

El projecte de l'Economat es 
va presentar a finals de gener i 
es tracta d'una cooperativa mixta 
de treball i consum, amb aquest 
sistema, les sòcies treballadores 
s'encarreguen de totes les fei¬ 
nes perquè l'aprovisionament 
de productes ecològics funcio¬ 
ni. Per la seva banda, les sòcies 
col·laboradores poden fer la co¬ 
manda i recollir el producte sense 
haver d'assumir aquestes tasques, 
dedicant la seva participació en la 
mesura de les seves possibilitats i 
dedicant el seu temps a activitats 
culturals i de promoció del con¬ 
sum ecològic i el cooperativisme. 

L'Aixada es va inaugurar al Po¬ 
ble Sec a finals de mes d'abril. El 
projecte es basa en la producció i 
venda de fruites i verdures elabo¬ 
rades en base a l'agricultura tra¬ 
dicional, és a dir, amb productes 
de proximitat, varietats autòcto¬ 
nes i no modificades, cultivades 
sense pesticides, herbicides ni 
petroquímics. Les sòcies volen 
que els preus es mantinguin en 
un marge raonable i assequible.. 

Pàgina 3 


Actualitat: Ni permisos ni llicències 

Per un Sants lliure 
i autogestionat 


■ Redacció 


E l dissabte 20 d'abril unes 
200 persones van entrar 
dins del Calaix de la Vergo¬ 
nya després d'una cercavila rei¬ 
vindicativa pel barri. L'acte esta¬ 
va convocat per l'Assemblea de 
Barri de Sants en protesta con¬ 
tra les amenaces del Districte. 

Aquesta no és la primera acció en 
el marc de la campanya "Ni permisos 
ni llicències'', el 12 de març passat es 
entrar a la seu del Districte de Sants- 
Montjuïc i es va llegir un manifest. 


Acte seguit, es va tallar la carretera 
de Sants durant una bona estona. 

En la jornada del 20 d'abril es va 
aprofitar per celebrar que la Au¬ 
diència Provincial ha impedit que 
s'executi el desallotjament de Can 
Vies fins que no es resolgui el Re¬ 
curs de Queixa presentat al Tribu¬ 
nal Suprem. Una petita victòria a 
celebrar en el 16è aniversari del CSA 
Can Vies, que per les dues prime¬ 
res setmanes de maig ha programat 
diferents actes de commemoració 

Pàgina 5 



Les veïnes exigeixen un Sants lliure. 


Jes Orouadi 

EDITORIAL 


Teniu a les 
mans la nova 
Burxa 


■ La Burxa, Sants 


Fa mesos que us portem anunciant 
el que avui ja és una realitat, teniu 
la nova Burxa entre les mans. 

Aquest número és una mica 
especial, correspon als mesos 
d'abril i maig, perquè la Burxa 
d'abril que teníem llesta per im¬ 
primir no va poder anar a rotati¬ 
ves, a causa del tancament de la 
impremta que finalment ha con¬ 
tinuat l'activitat, encara que amb 
dures retallades als treballadors. 
Us ho expliquem més endavant. 

Seguirem sortint cada mes 
amb 12 pàgines, però al no haver 



pogut imprimir la Burxa d'abril 
us presentem ara aquesta Burxa 
amb 16 pàgines que correspon 
als dos mesos. 

El procés de gestació de la 
nova Burxa. 

Per repensar la nova imatge i 
contingut de la publicació, que 
surt a la llum el mes del quinzè 


aniversari, ens vam desplaçar tot 
un cap de setmana a Can Pascual, 
una masia autogestionada situ¬ 
ada enmig del Parc de Collserola. 
Envoltades d'un entorn ideal i 
ben acompanyades per les habi¬ 
tants de la casa, vam barrinar tot 
el cap de setmana. Satisfetes pel 
resultat, ho vam celebrar amb 
una bona calçotada, per a moltes 
la primera de la temporada. 

Us n'adonareu quan fullegeu 
aquest número 171 que hem can¬ 
viat algunes seccions i continguts. 
Continuarem tenint informació 
d'actualitat, però amb la inten¬ 
ció de tractar-la amb més pro¬ 
funditat, perquè per les notícies 
d'última hora o les que perden el 
sentit si es publiquen al cap d'un 
mes, ja disposem de la web. 

Estem especialment orgulloses 
de la nova secció "Burxant”, que 
està subdividida en "Soca-rel”, 
"Alternatives” i "Panoràmica”. En 
aquestes tres pàgines tractarem 
un tema d'actualitat al nostre 
barri a fons, així com les alter¬ 
natives al capitalisme que s'hi 
plantegen, tot fent una ullada al 
panorama general. 


Les manifestacions artístiques 
de Sants també prendran més 
rellevància en la secció "Barri 
Creatiu”, hereva del "Parèntesi”. 
També incorporem una agen¬ 
da amb les propostes i activitats 
més engrescadores, que es veurà 
ampliada a la web, amb l'objectiu 
d'aglutinar els nombrosos actes 
que es celebren en el nostre barri. 

Npvaetapa 

Han estat uns dies 
d'intensa activitat 
en els que Tequip 
burxaire ha fet pinya 
per tirar endavant 
aquest nou projecte: 
hereu de La Burxa que 
ja fa 15 anys que con¬ 
eixem, però que no ha 
tingut por a innovar 
i fer-se lloc entre les 
noves tendències. 


La contraportada seguirà sent 
per "L'entrevista”, però amb un 
important, i creiem que necessa¬ 
ri, gir temàtic. En l'última pàgina 
entrevistarem a persones que ens 
mostrin la cara més humana de la 
crisi, les alternatives al barri, veï¬ 
nes i veïns amb els que ens creu¬ 
em diàriament pel carrer, nosalt¬ 
res mateixes. 

Tot això emmarcat en una ma¬ 
queta més visual i moderna, que 
ens ha dissenyat un amic ale¬ 
many que va romandré un any 
vivint per Sants, l'Elfi, que a més 
de fer tota aquesta feinada, ens 
va visitar expressament a Barce¬ 
lona per explicar-nos personal¬ 
ment el nou disseny. 

Així que ja podem afirmar que 
hem parit la nova Burxa després 
de tres mesos d'aturar les rotati¬ 
ves, però amb molta feina de for- 
migueta al darrera. La web tam¬ 
bé està ja operativa, us animem 
a visitar-la! 

Aquest mes de maig celebrem 
el nostre quinzè aniversari con¬ 
juntament amb el de Can Vies, 
així que esperem que el vingueu 
a celebrar amb nosaltres. 


La no impressió de la burxa 170 


■ La Burxa, Sants 


La rotativa Gràfiques de Premsa 
Diària, que Grupo Zeta té a Pa¬ 
rets del Vallès, finalment no tan¬ 
carà. Aquesta rotativa era la que 
inicialment havia d'imprimir la 
darrera burxa d'abril, la número 
170, que apareixia després d'un 
procés de refundació. 

Després d'una vaga secunda¬ 
da pel 85% de la plantilla i con¬ 
vocada davant la negativa de 
l'empresa de trobar solucions 
per evitar el tancament de la ro¬ 
tativa, l'empresa va presentar 
una proposta per impedir l'ERO 
d'extinció de contractes i tancar 


la rotativa, que implicava reduc¬ 
cions salarials superiors al 40% i 
més de 20 acomiadaments forço¬ 
sos si no hi havia suficients bai¬ 
xes voluntàries per abandonar 
l'empresa. Una proposta que el 
comitè qualificà de desproporci¬ 
onada i que va ser rebutjada pel 
75% dels treballadors. 

L'empresa, davant del rebuig 
dels treballadors, comunicà dies 
més tard la seva posició respecte 
l'ERO de tancament de la rotativa, 
una nova oferta que finalment ha 
estat acceptada per la plantilla de 
Gràfiques de Premsa Diària. 

L'oferta, aprovada pel 82% dels 
treballadors, consisteix en man¬ 


tenir l'activitat de GPD amb una 
plantilla de 77 treballadors amb 
rebaixes salarials i reducció de 
la jornada, entre d'altres, a can¬ 
vi d'acomiadar 20 dels 102 tre¬ 
balladors que pretenien fer fora, 
i mantenir oberta la rotativa. 

Toni Fuentes, president del co¬ 
mitè d'empresa d'”El Periódico” 
-diari també imprès en aques¬ 
ta rotativa- considera que és un 
mal acord perquè les condicions 
de treball s'endureixen, però al¬ 
menys han pogut evitar el tanca¬ 
ment de la rotativa i salvar gran 
part dels llocs de treball. 




Ca n Batlló segueix 

Micro Obert 

Tan de bo fos només opi 


■*Maxc Rude, Sants 


E n aquestes breus línies in¬ 
tentaré argumentar que la 
religió és falsa i sovint per¬ 
judicial; si vostè pensa que 
això pot desmuntar la seva fe en els 
contes de fades que li van fer creure 
a la infància i prefereix continuar-se 
autoenganyant, si us plau, giri full. La 
religiositat és un fenomen sociològic 
que ha aparegut, de manera gairebé 
automàtica, a les col·lectivitats hu¬ 
manes des de l'època de les cavernes. 
Algunes de les seves funcions, expli¬ 
car els fenòmens naturals d'origen 
—inicialment— desconegut (per 
què plou? Són els angelets que fan 
pipí), alleujar la por de la mort i 
proporcionar seguretat davant els 
perills a través d'una suposada pro¬ 
tecció sobrenatural. La fantasia de 
la nostra espècie ha quedat palesa 


amb la invenció de mites i llegendes 
riques i variades. La concepció divina 
i la resurrecció de Jesús de Natzaret, 
el poder del tòtem del Cocodril Sa¬ 
grat, Zeus llançant llampecs des de 
l'Olimp, l'horòscop o els follets mà¬ 
gics del bosc. A vegades, trobem la 
necessitat de posar-nos unes ulleres 
psicodèliques per maquillar la dura 
i avorrida realitat de l'existència: és 
un insitint més vell que el cagar. 

Però allò realment perillós de la 
religió és la voluntat de control so¬ 
cial. La creença compartida aporta 
cohesió i uniformitat grupal, que, 
com sabem, solen construir-se en 
oposició a l'altre, amenaça que pot¬ 
ser caldrà eliminar: l'infïdel (enemic 
exterior) i l'heretge (enemic intern). 
D'altra banda, l'organització del cul¬ 
te acostuma a instaurar castes sa¬ 
cerdotals privilegiades que acaben 
prenent com a objectiu la conserva¬ 


ció i increment d'aquestes preben¬ 
des, de bracet amb la resta de clas¬ 
ses dirigents. L'estatus, no obstant, 
continua reposant sobre mites irra¬ 
cionals prou absurds que serien fà¬ 
cilment qüestionables per qualsevol 
persona amb dos dits de front. 

Els clergues imposen així la 
idea obligatòria, el dogma. En 
mantenen la vigència a través de 
Tadoctrinament des de la infància, 
el control quotidià dels adeptes — 
veiem la perversa institució del con¬ 
fessionari— i repressió de la dissi¬ 
dència, més o menys sanguinària. És 
una dictadura que s'sxtén a totes les 
facetes de la vida, igual que passa a 
qualsevol secta —recordem que la 
diferència entre secta i religió no és 
altre que el nombre de seguidors— o 
règim totalitari estil Corea del Nord. 
De fet, la mateixa idea de Déu és la 
màxima expressió del Gran Germà 


de George Orwell. Ésser omnipre¬ 
sent i omnipotent, vigila a tothora 
els teus actes i pensaments; té la 
facultat de castigar-te ja no amb el 
gulag, sinó amb la tortura eterna a 
les marmites de Tinfern. Els senti¬ 
ments de culpa que genera aquesta 
cruel forma de terrorisme psicològic 
poden ser atenuats, a la vegada, pel 
sacerdot: ell té el virus i té la va¬ 
cuna. Però tranquil, ningú t'observa 
mentre et toques entre les cuixes — 
si ho fés, l'haurien de tancar entre 
reixes, marrano!— Que sí, comprenc 
que hi ha mossens de barri que són 
bona gent i el missatge d'altrüísme 
de Jesús de Natzaret té aspectes 
positius, però si parlem d'un sever 
patriarca barbut de veu atronadora 
que reposa en un núvol, no podré fer 
més que riure pel surrealisme de la 
broma i plorar pel mal que va fer el 
sistema "educatiu” franquista. 


CARTES 


Legítima defensa 

A ssetjament, intimidació, 
coacció i fins i tot, afini¬ 
tats i relació amb el món 
etarra, han estat algunes de les 
qualificacions que els sectors 
més conservadors han dirigit 
a la pràctica de l·"escrache”o 
escarni de la PAH (Plataforma 
d'Afectats per la Hipoteca): Facció 
ciutadana, pacífica i no violenta, 
d'assenyalar públicament els càr¬ 
recs públics, en aquest cas, con¬ 
traris a l'aprovació de la ILP en 
defensa de la dació en pagament. 

Però malgrat les dures crítiques, 
l"‘escrache” no és nou. Als anys 
90, Argentina perseguia al carrer, 
a casa o a la feina, els tortura¬ 
dors del règim de Videla. Encara 
abans, durant la Guerra Freda, el 
moviment pacifista holandès va 
aconseguir frenar la instal·lació 
d'armes de llarg abast en territori 
nacional pressionant dia i nit els 
diputats a les portes de casa seva. 

Aquests casos, i tants d'altres, 
són formes de desobediència civil 
activa que ens recorden que gau¬ 
dir de drets implica, inevitable¬ 
ment, el conflicte contra el poder, 
ja sigui públic o privat. Potser hi 
ha persones o col·lectius (en el 
nostre cas, la banca i les grans for¬ 
tunes) que disposen de privilegis 
i no necessiten recórrer a aquesta 
lluita. Però per a la immensa ma¬ 
joria de la ciutadania, reivindi¬ 
car els nostres drets de manera 
activa, diària i quotidiana, és la 
nostra legítima defensa per una 
vida digna, per no retrocedir en 
els drets ja reconeguts i per viure 
en societats més participatives i 
més democràtiques. 

Carme Ferrer Vilardell 


Envia'ns el teu escrit a 
laburxa@gmail.com 

Actualitat 


Alternatives de futur 


Neixen dues cooperatives alimentàries 



L'Aixada obra les portes l'aixada 


L’agricultura industrialitza¬ 
da té cada dia menys nutri¬ 
ents per l’empobriment de 
les terres, les llavors híbri¬ 
des, les recol·leccions pre¬ 
matures i la distància entre 
la producció i el consum. 

En front d’això i més, nei¬ 
xen dues cooperatives 
alimentàries al barri amb 
productes ecològics 
i d’agricultura tradicional 
fomentant altres formes 
de producció i consum. 

■ la Bonet, Sants, Poble Sec 


A finals de gener es va 
presentar el projecte de 
l'Economat (C/Jocs Flo¬ 
rals, 157) el qual, mitjan¬ 
çant un funcionament cooperati¬ 
vista, ofereix al barri la possibilitat 
d'accedir a productes alimentaris 
amb una producció ecològica i 
d'altres com de neteja, d'higiene 
personal i productes que no estan 
sotmesos a l'obsolescència progra¬ 
mada, és a dir, fabricats amb una 
durada determinada. 


L'Economat 

L'Economat és una cooperativa 
mixta de treball i consum de tal 
manera que les sòcies treballa¬ 
dores s'encarreguen de què tot el 
circuit de feines necessàries per 
l'aprovisionament de productes 
ecològics funcioni. 

D'aquesta manera, les sòcies 
col·laboradores (les consumidores) 
poden fer la comanda i recollir el 
producte sense necessitat d'entrar 
en aquestes feines específiques 
dedicant la seva participació en la 
mesura de les seves possibilitats 
i així poder realitzar també actes 
culturals i la promoció del consum 
ecològic i del cooperativisme. 

Aquesta última tasca, sovint ha 
quedat en un segon pla degut al 
volum de feina que requereix per 
a les sòcies del projecte, però amb 
aquest model de funcionament es 
permet que tothom pugui partici¬ 
par en l'àmbit que més prefereixi 
i així es potencien les dues línies 
del projecte: fer una cooperativa de 
consum i a la vegada promoure el 
cooperativisme i el consum ecolò¬ 
gic mitjançant actes culturals. 


L’Aixada 

Per altra banda, unes companyes 
del Poble Sec inauguren aquest cap 
de setmana l'Aixada un projecte 
cooperativista de productes ecolò¬ 
gics i de proximitat al carrer Jaume 
Fabra, 12. 

El projecte es basa en la producció 
i venda de fruites i verdures elabo¬ 
rades en base a l'agricultura tra¬ 
dicional, és a dir, amb productes 


de proximitat, varietats autòctones 
i no modificades, cultivades sense 
pesticides, herbicides ni petroquí- 


mics. Les sòcies volen que els preus 
es mantinguin en un marge rao¬ 
nable i assequible per les consu¬ 


midores, independentment dels 
seus recursos econòmics. 

L'Aixada neix en un context de 
crisi el qual ha empès a buscar 
noves formes de treball les quals 
volen ser dignes per elles, per les re¬ 
lacions laborals, per als productors i 
per als clients amb la seguretat que 
s'ofereixen uns productes de quali¬ 
tat. Part de la seva producció prové 
d'un hort en el qual treballen elles 
mateixes a les rodalies de la ciutat 
comtal i d'altres col·lectius com per 
exemple, el cas del Cafè Rebeldía 
que garanteix a les cooperatives za- 
patistes en resistència una digna 
relació salari-treball i vol destinar 
els beneficis obtinguts a les comu¬ 
nitats indígenes. 

Cooperativisme i relacions 
personals 

A mitjans del segle XX les comu¬ 
nitats obreres auto-organitzades, 
com a resposta global a l'explotació 
capitalista que patien, varen posar 
en pràctica altres relacions econò¬ 
miques basades en la cooperació, la 
solidaritat i el suport mutu. 

Aquestes cooperatives van poblar 
tots els barris proletaris de Barcelo¬ 
na creant unes noves relacions i fo¬ 
mentant el teixit associatiu de molts 
barris com el nostre, Sants. 

Actualment, en un context que 
exposa de forma clara l'estructura i 
funcionament del sistema capitalista 
ressorgeixen de nou aquestes inicia¬ 
tives al barri per tal de potenciar un 
nou model relacional i de consum. 


Tancades pez defensar l’educació publica 



Les escoles de Sants es van 
sumar, el dijous 25 d’abril, 
a la tancada, coordinada 
a través del Marc Unitari 
de la Comunitat Educativa 
(MUCE), per protestar cont¬ 
ra les retallades en educació 
que estan implementant 
tan el govern català com 
l'espanyol, i l’Avantprojecte 
de Llei Orgànica de Millora 
de la Qualitat Educativa 
(LOMCE), o també més cone¬ 
guda com a “Llei Wert”. 


■ GemmaPaxexa, Sants 


E stava previst que a la tarda 
una cercavila recorregués el 
barri, però la pluja només va 
permetre fer l'assemblea a 
l'escola Cavall Bernat, en la qual van 
participar mestres i pares i mares 
de moltes escoles del barri: Barrufet, 
Cavall Bernat, Gaiana, Jaume I, el 
CEIP Pràctiques 2, el CEIP Seat, TIES 
Lluís Vives i les escoles bressol Es¬ 
quirol i El Fil. 

Després de l'assemblea van deci¬ 
dir tancar-se a l'escola com a forma 
de protesta, com van fer més de 
400 escoles atot Catalunya, amb el 
lema "Pren el teu centre”. 

Una llei segregadora 

L'objectiu va ser denunciar les re¬ 
tallades, el deteriorament de les 
condicions laborals del professo¬ 
rat, amb una retribució reduïda, 
un horari ampliat, acomiadaments 
d'interins i manca de substituts 
fins passats quinze dies. 

També es va qüestionar la LOMCE 
perquè afirmen que és antipedagò- 
gica, mercantilitzadora i segregado¬ 
ra, ja que introdueix dos itineraris, 
Tacadèmic i el professional, i prima 
les assignatures instrumentals, és a 
dir, veu el sistema educatiu com una 


plataforma orientada exclusivament 
al mercat laboral. 

També l'acusen de ser antidemo¬ 
cràtica, perquè s'ha fet sense la par¬ 
ticipació de la comunitat educativa, 
a més de l'atac que fa al català i al 
model d'immersió lingüística. 


També es redueix el grau de demo¬ 
cràcia en els centres i desapareixen 
competències del consell escolar, 
entre elles la decisió sobre l'admissió 
d'alumnes, que passa a ser competèn¬ 
cia de la direcció. 

Segons Ester Rams, membre de 


l'Assemblea Groga de Sants, a ban¬ 
da de sumar-se i donar suport a les 
protestes, la tancada va servir també 
"per anar consolidant la xarxa entre 
les escoles, així com entre el profes¬ 
sorat, els alumnes i els pares i les ma¬ 
res”. wwww 

Façana de la Lleialtat Santsenca 


Jes Orouadi 


El nou espai vol celebrar la seva nova etapa al carrer 

La Lleialtat avança en la seva 
rehabilitació 



El calendari per recuperar 
l'antiga cooperativa conti¬ 
nua imparable. 

■ Carles Baiges, Sants 

H Arquitectes, l'equip gua¬ 
nyador del concurs per 
la rehabilitació que es va 
fer pública a la tardor, va 
presentar el projecte definitiu en un 
acte el 8 de febrer al Centre Social i 
posteriorment a la Comissió de Se¬ 
guiment a la seu del districte. En 
aquesta mateixa comissió el regidor 
Jordi Martí va assegurar que era una 
prioritat del govern local i que la in¬ 
versió necessària no cau¬ 
ria dels pressu¬ 
postos, 


encara que altres partits l'havien 
posada en dubte. 

La reforma de l'edifici destaca per 
la creació d'un gran atri pel qual ac¬ 
cedirem des del carrer i que conduirà 
als diferents espais de l'equipament, 
de manera que encara que no s'hi 
hagi estat abans serà molt fàcil ori- 
entar-s'hi. Aquest vestíbul estarà 
il·luminat per la coberta com un hi¬ 
vernacle, de manera que a l'hivern 
requereixi menys calefacció i a 
l'estiu es podrà obrir per funcionar 
com un pati. L'alçada del lloc, similar 
a un edifici d'habitatges de quatre 
pisos, promet que fins i tot els cas¬ 
tellers 


hi puguin assajar els dies de pluja o 
s'atreveixin a fer alguna exhibició. 

Només entrar, on antigament hi 
havia la botiga de la cooperativa de 
consum, trobarem un ampli bar de 
150 metres quadrats lliures que es¬ 
tà concebut com espai de trobada 
i preparat per fer-hi exposicions i 
actes. Al final de la planta baixa hi 
haurà dos bucs d'assaig i un ma¬ 
gatzem. Aquesta sala és la més so¬ 
miada per entitats com els Diables, 
que encara avui veuen com han de 
guardar les seves bèsties en cases 
particulars. Al primer pis (de fet un 
pis afegit, ja que la gran alçada dels 


pisos de l'edifici original ha permès 
guanyar metres amb altells en algu¬ 
nes parts) trobem una zona de des¬ 
patx per les entitats amb personal i 
per la gestió del mateix equipament, 
el centre de documentació i sales 
de reunions. L'espai per trobar-se 
les entitats és una de les mancan¬ 
ces que es fan més evidents cada 
dia amb grups trobant-se al Centre 
Social de Sants, el Bloc Onze de Can 
Batlló, o el Casal Independentista, 
entre d'altres. Al pis superior, la ver- 
dadera planta primera de l'antiga 
cooperativa, on hi havia l'espai so¬ 
cial o la pista del ball del Bahia, hi 
trobem la gran sala que allotjarà tot 
tipus d'esdeveniments, a més d'un 
espai per a joves i infants amb accés 
a una terrassa protegida. Els ''lleials” 
més petits també tindran dues sales 
més al pis superior. Aquests espais 
fa temps que s'esperen pels diversos 
caus i esplais, així com els grups de 
criança compartida, que els darrers 
anys han perdut els espais pròpies 
o els veuen perillar, mentre al barri 
segueix sense tenir un espai jove. 

Tot el projecte segueix la idea del 
pla d'usos original: un equipament 
col·lectiu, sense espais privatius, és 
a dir, sense "despatxets” ni sales tan¬ 
cades amb clau per a l'ús exclusiu 
d'una sola entitat. Això hauria de 
permetre un ús extensiu (al llarg 
de totes les hores del dia) i intensiu 
(tots els seus espais) que justifiqui la 
inversió que requerirà l'obertura: al 
voltant de 4 milions d'euros. 


Mostra estiuenca de les acti¬ 
vitats que allotjarà la Lleial¬ 
tat 

D'altra banda la Plataforma vol re¬ 
cuperar la presència al carrer per 
aconseguir la implicar de més per¬ 
sones i entitats en el projecte . Ca¬ 
da dia que passa s'està més a prop 
de l'obertura del nou equipament, 
i la Plataforma vol assegurar que 
l'activitat estigui en ple rendiment 
des del primer dia i que la gestió es 
faci des de les entitats. 

És per això que s'està programant 
una jornada festiva i reivindicativa 
que, tot i no estar encara confirmat, 
es preveu el primer cap de setmana 
de juny a Can Batlló. 

S'espera que aquesta jornada si¬ 
gui reflex de l'activitat que allotjarà 
l'edifici del carrer Olzinelles i que 
mostri els tres principals eixos del 
projecte: l'eix veïnal, el cooperatiu 
i el de cultura popular. Per aquesta 
raó es preveu una jornada amb acti¬ 
vitats obertes i diverses durant tot el 
dia, des d'un vermut amenitzat amb 
una actuació musical, un dinar po¬ 
pular, xerrades i activitats pels més 
joves. 

L'agenda del dia segueix oberta 
i la Plataforma demana a les enti¬ 
tats que portin aquelles activitats 
que somien realitzar en un futur a 
l'interior de La Lleialtat Santsenca. 


★ www.lleialtat.cat 


Proposta d'organització de l'espai guanyadora del concurs 

Actualitat I 


L'Audiència Provincial atuxa el llançament de 

9 

desallotjament de Can Vies 


L'Audiència Provincial im¬ 
pedeix que s'executi el desal¬ 
lotjament fins que no es 
resolgui el recurs de queixa 
presentatalTribunalSuprem.. 

■ CSA Can Vies, Sants 


D ies abans que es compleixin 7 
anys des que Transports Me¬ 
tropolitans de Barcelona ini¬ 
ciava el procés judicial contra el CSA 
Can Vies, aquest centre social ha 
pogut tornar a rebre bones notícies 
vinculades a la seva situació legal. 

L'Audiència Provincial de Barcelo¬ 
na ha resolt que no hi ha lloc per 
demanar el llançament del desal¬ 
lotjament fins que es resolgui el 
Recurs de Queixa interposat davant 


del Tribunal Suprem. Aquest Re¬ 
curs de Queixa es va presentar com 
a resposta a la negativa de la ma¬ 
teixa Audiència d'admetre a tràmit 
el Recurs de Cassació per unificació 
de doctrina que Can Vies volia fer 
arribar al Tribunal Suprem, recurs 
que qüestionava l'última sentèn¬ 
cia -dictada també per l'Audiència 
Provincial- en què es condemna¬ 
va a Can Vies a abandonar l'espai, 
tot revocant l'anterior sentència 


del Jutjat de Primera Instància de 
desestimar la demanada de TMB. 

Aquestes notícies han arribat 
un mes abans que Can Vies cele¬ 
bri el seu setzè aniversari. Sabem 
que aquesta és una victòria par¬ 
cial i seguirem amb la campanya 
fins aconseguir la permanèn¬ 
cia d'aquest CSA al barri de Sants. 


★ www.canvies.barrisants.org 


Ouadre explcatiu de la situ¬ 
ació legal de Can Vies després 
del recurs d'apel·lació presen¬ 
tat per TMB a la sentència fa¬ 
vorable a Can Vies. 


TMB 


CSA CAN VIES 


Demanda de desnonament 
per precari 


Jutjat Civil de 1 a Instància 
número 6 
de Barcelona 

Audiència Provincial 
de Barcelona 



Tribunal Suprem 


L‘Audiència Provincial 
impedeix el desallotjament 
fins que el Tribunal Suprem 
resolgui el recurs 


Recurs 
d apel·lació 



1 


Recurs de 
queixa 


j-ï 

Declara nul·la la demanada 
] per un defecte de forma 


Interposat per TMB davant 
l‘Audiència Provincial contra 
!a sentència 


L'Audiència revoca la 
sentència del Jutjat de V 
Instància i resol condemna a 
desallotjament 


Can Vies presenta aquest 
recurs perquè l'Audiència 
Provincial l'admetí a tràmit 
davant del Tribunal Suprem 

No admet el recurs de 
cassació per no complir amb 
els requisits de la LEC 

Can Vies presenta el recurs 
davant del Tribunal Suprem 


L‘ABS contra les 
amenaces del 
Districte 

Una cercavila acaba dins 
el Calaix de la Vergonya. 

■ Benat Zaldua, Sants 


Sota el lema "Per un barri lli¬ 
ure i autogestionat”, unes 200 
persones van recórrer el passat 
20 d'abril els carrers del barri de 
Sants en una cercavila convocada 
per l'Assemblea de Barri de Sants 
(ABS). 

Després de passar per diversos 
eixos del barri, com ara carretera 
de Sants, l'Espanya Industrial o la 
plaça Osca, la cercavila es va diri¬ 
gir, amb el ritme dels bastoners 


i d'una batucada, fins al Calaix 
de la Vergonya, l'estructura de ci¬ 
ment que cobreix les vies des de 
la plaça de Sants cap a Hospitalet 
i que des de fa anys està tancat a 
les veïnes. Allà es va obrir la porta 
i es va oferir un vermut i un dinar 
gratuït a totes les persones que 
es van voler apropar. Ja per la tar¬ 
da, dos cantautors van amenitzar 
vetllada. 

L'objectiu de l'ABS va ser de¬ 
nunciar que el Districte de Sants- 
Montjuïc, "prenent com a excusa 
les ordenances municipals, està 
intentant posar sota el seu jou 
tots aquells espais i col-wwlectius 
que no volen entrar en el joc de la 
legalitat'', segons es pot llegir en 
el comunicat que van fer públic. 



Una de les pancartes que es van lluir durant la cercavila. Jes Orouadi 


















































































| Actualitat 


| Abril-Maig de 2013 | 


L'Ateneu Llibertari del Poble Sec 
“r celebra el 35è aniversari 


S empre que hem po¬ 
gut i ens han deixat, 
hem generat un 
teixit associatiu fort que 
cobria un ampli ventall 
de necessitats, ja sigui 
relacionar-nos de tu a 
tu, poder viure millor i 
d'una forma més sana, 
organitzar l'oci entre 
veïnes, promoure la cul¬ 
tura que ens uneix, etc. 

L'estat es va adonar que 
tot aquest teixit associa¬ 
tiu era profundament pe¬ 
rillós, perquè s'escapava 
al seu control. Els barris 
amb més costum associ¬ 
atiu són els barris obrers, 
els que més fermament 
s'oposaven a les lleis i els 
decrets amb els quals uns 
pocs poderosos volien i 
volen manar a la resta. 

El que abans eren ate¬ 
neus populars autoges- 
tionats per les veïnes, es 
convertirien en centres 
cívics, totalment depen- 
ents de les institucions 
de l'estat, de les seves 
normes i restriccions, de 
subvencions i condicions, 
i fan pensar que fora 
d'aquests no té sentit 
ni es necessari fer res. 

En aquest panorama, 
els ateneus llibertaris 
que formaven i formen 
part del teixit associ¬ 
atiu, han de ser i són 
eines d'agitació política 
i emancipació cultural. 
Són generadors d'una 
cultura pròpia, d'aquells 
que compartim les ma¬ 
teixes condicions, cap 
tret cultural ens uneix 
més que la nostra con¬ 
dició com a oprimides. 

Per acabar, han de ser 
referents en les lluites 
que es donin tant a nivell 
local com global, ja que al 
cap i a la fï, el que volem 
és la transformació social 
en base a uns principis, 
com són la igualtat i la 
solidaritat des de una 
perspectiva anticapita- 
lista i antiautoritària. 



Acte de celebració del 35è aniversari de l'Ateneu. Jes Oouardi 


En el desenvolupament de 
l'aniversari, amb la presèn¬ 
cia d'alguns dels "pioners”, 
es va recordar les etapes di¬ 
verses per les que ha passat 
l'ateneu. 

■ Sònia Turón, Sants 


L a primera etapa, Tinici, amb 
l'alegria del tot està per fer i 
tot és possible, amb la tasca 
per retornar, després de la 
foscor de la dictadura, les idees àcra¬ 
tes on pertoca, a la primera línia de 
l'organització social. 

La davallada amb l'apropiació ins¬ 
titucional de l'espai públic i el desin¬ 
terès ideològic general (travessia pel 
desert), on la tossuderia ideològica i 


la seguretat que havia de preparar, 
malgrat l'ambient, una nova socie¬ 
tat, més justa i lliure, eren la clau. 
I a l'actualitat on, tinguin el nom 
que vulguin, moltes lluites i projec¬ 
tes, així com la necessitat, gairebé 
física, de trobar nous camins de so¬ 
lidaritat, autogestió, etc., ens desc¬ 
riuen el pòsit que va quedar i que 
va pagar la pena, atès que s'apropen 
moly als nostres plantejaments. Re¬ 
capitulant l'Ateneu ha estat a totes 
les sopes: insubmissió, les primeres 
okupacions, revistes, la BBS (un in¬ 
ternet avant la lettre), l'Agencia de 
Notícies Alternativa, cooperativa de 
consum, l'agenda Llibertària.... I un 
llarg etcètera! 

De l'Ateneu va sorgir la idea de 
crear l'Espai Obert, on una sèrie de 
col·lectius obriren un espai comú, 
autogestionat i profundament lli¬ 
bertari en formes i fons. Per donar 
cobertura als col·lectius integrants 
i a molts més, a totes les activitats i 


projectes que caminessin en la ma¬ 
teixa direcció. Avui, s'empenten 
amb il·lusió projectes llibertaris cul¬ 
turals, ara molt centrats en el Centre 
de Recursos Pedagògics Josefa Mar¬ 


tín Luengo i en la creació d'escoles 
llibertàries, a més de la biblioteca, 
els cursets i tantes d'altres coses. 


Un nou projecte creat pel veïnat 

Neix La Base, un espai cooperatiu 


El Poble Sec mou fitxa i 
comenca la creació d‘un 

I 

ateneu cooperatiu que ofer¬ 
irà espai de trobada, men¬ 
jador, cooperativa de con¬ 
sum, club d'informàtica i 
un centre de documentació 
audiovisual, entre d'altres. 

■ Thais Bonilla, Poble Sec 


V eïns i veïnes del Poble 
Sec han decidit orga¬ 
nitzar-se per contribuir 
a revertir l'època de 
l'individualisme i la competència 
en que actualment viu la societat. 
“Volem avançar cap un barri auto¬ 
gestionat on siguem el veïnat qui 
decidim directament sobre els nos¬ 
tres assumptes'', afirmen des del 
grup motor de La Base. Un projecte 
d'ateneu cooperatiu que busca ofe¬ 
rir un lloc de trobada sota la idea 
de reforçar els llaços, potenciar la 


comunitat al barri i demostrar que 
“quan estem juntes, som més for¬ 
tes''. 

La Base és un espai físic necessari 
al Poble Sec per organitzar tota la 
mobilització social que allà es mou. 
Un ateneu que neix com a excusa 
per construir un projecte comunita¬ 
ri molt més ampli: “volem dotar-nos 
d'una infraestructura econòmica 
que sigui de gestió col·lectiva, però 
amb mires a esdevenir comunitària 
[de tot el barri]. A més, volem un 
projecte des del que construir una 
posició política, prendre partit i es¬ 
tar presents als conflictes del barri i 
de la ciutat, enfrontar la destrucció 
alhora que construïm allò comú''. 

Des de fa pràcticamet un any, un 
grup de persones han estat trebal¬ 
lant en definir el projecte. Persones 
vinculades a les lluites socials, a la 
filosofia de l'okupació, al món co¬ 
operatiu i associatiu en general, a 
les lluites estudiantils, però també 
provinents de l'àmbit de la inves¬ 
tigació i la creació. “Arran del mo¬ 
viment d'ocupació de les places el 
2011, la seva extensió planetària, 
però també per la multiplicació 
d'assemblees de barri i assemblees 
locals, pensem que és el moment de 


fer un salt qualitatiu i dotar-nos de 
nou, localment, d'infraestructures 
autogestionades potents. Can Batlló 
a Sants, La Flor de Maig al Poble Nou, 
i ara, La Base al Poble Sec encarnen 
aquesta idea''. 



L'Ateneu Llibertari recolza el 
projecte 

No obstant això, el barri situat ent¬ 
re Paral·lel i Montjuïc ja té des de 
fa més de 30 anys un Ateneu Lli¬ 
bertari, que ha congregat a bona 
part de la lluita social del Poble Sec 
oferint xerrades, activitats i espais 
als veïns i veïnes de la zona. Des 
d'aquest espai consideren molt 
positiva la creació de La Base: “Em 


sembla que el teixit, diguem-ne al¬ 
ternatiu, s'hauria de convertir en la 
norma i no en l'excepció. Una forma 
de fer i de ser molt allunyada de la 
que propugnen actualment poders 
i mitjans de comunicació, quant a 
objectius i valors. Que hi hagi ini¬ 
ciatives com La Base ens alegra i ens 
alleuja, és per tot el que hem estat 
treballant'', comenta la Sònia, que 
recomana “molta calma, solidari¬ 
tat, anàlisis de l'entorn, formació i 
paciència amb la personalitat dels 
companys i companyes, que les llar¬ 
gues trajectòries poden ser intenses. 
Posar projectes realitzables sobre la 
taula, però sempre amb una visió 
global de com voldríem que fos la 
societat, el barri'', és a dir, no obli¬ 
dar una parella indivisible, el pensa¬ 
ment i l'acció. 

El passat 6 d'abril, La Base van ce¬ 
lebrar l'assemblea fundacional al 
Centre Cívic l'Albareda. Un acte que 
donà el tret de sortida a aquest pro¬ 
jecte cooperatiu i que comptà amb 
l'assistència d'una setantena de 
persones. Un dels punts principals 
van ser els locals al barri que poden 
convertir-se en ateneu. Des del grup 
motor, esperen tenir prompte un es¬ 
pai defïniu.per obrir a l'octubre. 


FELICITATS!!! 



El 4 de maig 
a les íoh. a Can Vies... 

Actualitat 


Retallades a la sanitat 

El veïnat defensa el CAP Carreras Candi 



El veïnat es manifesta per carretera de Sants per defensar el CAP. Jes Oouardi 


Centenars de veïns es van 
mobilitzar el dimarts 19 de 
març davant del perill de 
tancament del CAP del car¬ 
rer Carreras i Candi. 

■ Gemma Parera, Badal 


E l veïnat va recórrer en ma¬ 
nifestació la carretera de 
Sants, des de la rambla Ba¬ 
dal, fins a la seu del districte, 
on es celebrava l'audiència pública. 
Allà van pujar a presentar les seves 
demandes, mentre un altre grup tal¬ 
lava la carretera de Sants. 

Des de fa més de 10 anys, la Ge¬ 
neralitat ha fet diversos intents 
per tancar el centre, però fins ara la 
pressió veïnal ho ha aturat. Segons 
Pep Mediavilla, de l'Associació de 
Veïns de Badal, la darrera notícia 
que tenen és que està previst que 
el CAP tanqui aquest mes d'abril. 
L'argument que donen Generalitat 
i ajuntament és que el local no es 
troba en condicions, ja que té poca 
ventilació i llum natural, i hi calen 
més sortides d'emergències. Però els 
veïns ho veuen com una excusa per 


tancar el centre en un moment de 
retallades. 

L'alternativa que ofereixen 
és un nou CAP al carrer Roger, on 
l'ajuntament va comprar un espai 
en el qual havia de construir, a més 
del nou centre sanitari, una escola 
bressol, una residència de gent gran 
i una biblioteca. De moment, encara 
no han començat les obres i, segons 


els veïns, poden trigar anys amb 
l'actual situació econòmica. 

Mentrestant, es vol traslladar 
l'atenció dels usuaris i tot l'equip 
mèdico sanitari al CAP de Sants. Però 
els veïns no accepten aquesta opció, 
ja que segons Pep Mediavilla, “s'atén 
a gent molt gran que no pot caminar 
un quilòmetre més per ser visitada''. 
Demanen quedar-se a l'edifici actu¬ 


al, amb les millores,necessàries fins 
que el nou no estigui construït: “fins 
que no ens posin un CAP nou una 
mica més amunt d'on està l'actual, 
no acceptarem que el tanquin''. 

Fonts veïnals diuen que la lluita 
ha portat a la decisió de paralitzar 
de moment el tancament del CAP de 
Carreras Candi almenys durant tres 
mesos més. 


Neix una campanya per defensar una revalorització de les pensions 

Oue no ens robin les pensions! 



Del “con nosotros, las 
pensiones no se tocan” al 
“ha sido una decisión muy 
dura”, el Partit Popular ha 
empobrit el col·lectiu de 
pensionistes en 436 euros 
de mitjana per persona. 

■ Irene Escorihuela, Sants 


L es pensions es revaloritzen 
mes a mes en funció de la 
pujada del cost de la vida, 
això és, de l'IPC. El novembre 
de 2012 tancava amb l'IPC al 2,9%, 
però els i les pensionistes només 
van gaudir d'un increment de l'i% 
corresponent de gener a novembre, 
amb la conseqüent pèrdua de valor 


adquisitiu que això suposa. Aques¬ 
ta mesura pot ser molt convenient 
pels dictats de la Troika, però és con¬ 
trària a la Llei General de la Segu¬ 
retat Social. Per aquest motiu des 
del Col·lectiu Ronda es va facilitar 
la reclamació de l'increment real de 
l'IPC. A l'Assemblea Indignada de 
Sants van decidir seguir la iniciati¬ 
va i organitzar una campanya con¬ 
junta per la revalorització amb les 
associacions de veïns i pensionistes 
del barri. 

Inici de la campanya 

Després de dues reunions i la confor¬ 
mació de grups de treball es va llen¬ 
çar la campanya a mitjans d'abril. 
La presentació col·lectiva de les de¬ 
mandes de revalorització que visibi- 
litzi la injusta involució de drets que 
estem patint es farà al maig. Les re¬ 
tallades a les pensions, quan suposa 
l'únic ingrés per a 300.000 famílies 
a l'Estat espanyol, s'emmarquen en 


el canvi de model i privatitza- 
ció de l'educació, sanitat, ser¬ 
veis socials, etc. 

Si bé la demanda l'ha de fer 
cada pensionista, la presen¬ 
tació conjunta vol denunciar 
l'origen d'aquesta injustícia: 
les polítiques d'austeritat 
i el govern dels mercats. 

Els passos a seguir són 
tres: després de fer la pri¬ 
mera demanda de revalo¬ 
rització davant la Seguretat 
Social, s'ha de presentar una 
segona reclamació i poste¬ 
riorment una demanda als 
jutjats socials. És un procés 
totalment gratuït i comp¬ 
tem amb l'ajuda d'un advo¬ 
cat del Col·lectiu Ronda del 
barri que ens dóna suport 
jurídic els dilluns de 19.30 a 
2oh al Centre Social de Sants. Po¬ 
dreu posar-vos en contacte amb 
nosaltres a acampadasants@gmail. 
com i acampadasants.wordpress. 


El barri s'activa contra la retal¬ 
lada de les pensions. 
Víctor Obregón 


Els Castellets 
de Sants 
celebren 
el 20è 
aniversazi 


Fa 20 anys un grup de veïns 
del barri de Sants es plan¬ 
tegen la possibilitat de fer 
una colla castellera al barri. 

■ Castellers, Sants 


A l'octubre de 1992 comença 
el primer assaig al Casinet 
d'Hostafrancs gràcies a 
l'ajuda de la colla castellera de Bar¬ 
celona i la de Cornellà. La resta, és 
història. Aquí van començar els pri¬ 
mers passos dels Castellers de Sants 
que enguany celebren el seu 20è 
aniversari. Mostrant la camisa grisa 
amb orgull per les places de Cata¬ 
lunya els Castellers de Sants van ser 
la primera colla de barri de la ciutat, 
despertant la tradició castellera 
en un barri actiu culturalment. 

El passat mes de març van co¬ 
mençar els actes de celebració 
dels borinots amb un insòlit 
Castell d'onze pisos amb folre, 
manilles i puntals que a més 
va ser fet de cara al públic. 

Amb la música de Pep Sala i la 
inspiració de la Fura del Baus els 
barcelonins van poder gaudir d'un 
espectacle mai vist que va estar 
precedit per la rebuda institucional 
de l'Ajuntament de Barcelona. 

Fites importants 

En aquests propers mesos els 
Castellers de Sants celebraran 
més fites amb actuacions tant 
importants com la del 12 de maig 
a la plaça Bonet i Moixí per cele¬ 
brar el 20è aniversari de la colla o 
l'actuació especial de celebració 
d'aquests 20 anys a la plaça San 
Jaume de Barcelona el 2 de juny. 

Aquest any ha estat la millor ar¬ 
rencada de la temporada assolint 
castells de vuit pisos molt aviat, 
amb l'ajuda de la gent del barri 
ben aviat la colla podrà destacar 
aquest any com veritablement 
el millor de la seva història. 


★ www.borinots.cat 

Unitat popular 
contra el poder 
financer 

Les jornades “Unitat ciutadana i alternati¬ 
ves financeres”, que van tenir lloc els dies 
26 i 27 d’abril a les Cotxeres de Sants 
i al Casinet d’Hostafrancs, han suposat 
un pas més en la creació d’un front 
popular contra el poder financer. 



■ Gemma Parera 


es jornades han estat impulsades per Desbanka, un 
grup de persones que van començar a reunir-se el se¬ 
tembre passat amb l'objectiu d’unir esforços dels dife¬ 
rents col·lectius de damnificats per la banca, com el de 
les participacions preferents o la Plataforma d’Afectats 
per la Hipoteca, així com els que lluiten per l'auditoria 
del deute o pel control dels mercats financers. 

Segons Antonio Fuertes, un dels organitzadors i memb¬ 
re de Desbanka, “volem posar límit al poder de la dictadura 
financera que ens aquests moments domina l'economia i 
la societat i imposa la seva voluntat als governs”. 

Com expressen en el seu manifest, “el poder financer 
capitalista imposa a nivell estatal i mundial polítiques 
neoliberals que estan portant cap a la liquidació del sec¬ 
tor públic, de Testat social i del medi ambient”. 

Per això, conviden a “construir un ampli front con¬ 
tra el poder financer i lluitar com a ciutadanes i 
ciutadans per: exigir responsabilitats a gestors, regu¬ 
ladors, auditors, taxadors, agències de qualificació i a 
tothom qui des de càrrecs de responsabilitat política 
hagi contribuït a convertir el deute privat en deu¬ 
te públic; exigir l’impagament del deute il·legítim 
i odiós, tot recolzant el treball que duu a terme la 
Plataforma Auditoria Ciutadana del Deute; oposar- 
nos a l’existència del banc dolent, destinat a assumir 
les pèrdues privades dels bancs que han rebut ajuts 
públics; exigir una nova regulació bancària que acabi 
amb abusos, vendes fraudulentes i antiètiques, així 
com amb la inversió en la indústria d’armament i 
amb l’especulació sobre aliments, recursos naturals, 
medi ambient i deute públic”. 

També exigeixen canviar la llei hipotecària amb la 
Iniciativa Legislativa Popular presentada per la Plata¬ 
forma d’Afectats per la Hipoteca; posar fi als paradisos 
fiscals; combatre l’especulació, i acabar amb les retribu¬ 
cions milionàries i bonificacions per als consells banca¬ 
ris i els executius. 


Abusos bancaris 

La criminalitat financera, amb casos tan flagrants con 
les inversions en armament i en l’especulació amb els 
aliments, i els abusos bancaris, van ser un dels eixos de 
les jornades. 

Segons un informe del Centre Delàs, el BBVA ha 
invertit més de 1.824 milions d’euros en la indústria 
d’armament, seguit del Banc Santander amb 1.020 mi¬ 
lions i de molts altres que sumen un total de 3.200 mili¬ 
ons d’euros en el negoci armamentístic. 

La banca també participa del negoci de l'especulació 
alimentària, el qual és 15 vegades més gran que el de la 
seva producció. El propi Parlament Europeu ha admès que 
els moviments especulatius financers són responsables 
de quasi el 50% de l'augment de preus dels aliments. 

També es va denunciar l'estafa que han viscut 300.000 

CASX, COOP57 
i FIARÉ, models 
de finances socials 
i ètiques. 

persones a Catalunya a través de les participacions pre¬ 
ferents. Segons Diego Herrera, de la Plataforma Estafa- 
banca de Mataró, “es tracta d’una estafa premeditada i 
estructural, perquè hi va haver un assessorament frau¬ 
dulent en la col·locació de productes complexes i de risc 
com si fossin a termini fix i, en segon lloc, perquè quan 
els estalviadors es van adonar que ho podien perdre tot 
se’ls va coaccionar per intercanviar aquest productes 
per accions de Bankia. A més, es va anar a buscar les per¬ 
sones més fràgils, un cop les participacions preferents 
van deixar de tenir sortida al mercat majorista, entre els 
inversors professionals”. 

La banca inverteix 
3.200 milions 
d’euros en el negoci 
armamentístic. 

Això explica que el perfil dels afectats sigui en un 
70% persones majors de 60 anys, un altre 70% no ha 
acabat l’educació bàsica, un 62% són pensionistes i un 
50% dels actius estan a l’atur. De fet, en molts casos es 
va oferir com a producte d’estalvi a persones que havi¬ 
en cobrat indemnitzacions per acomiadament. 

Consideren que el procés d'arbitratge que està perme¬ 
tent retornar alguns dels estalvis és una victòria, encara 
que relativa, perquè el seu objectiu és el retorn de tots 
els estalvis atrapats i el reconeixement de delictes pe¬ 
nals de les entitats financeres. 

Una altra de les lluites que es van presentar a les jor¬ 
nades va ser la de la Plataforma d’Afectats per la Hipote¬ 
ca (PAH), que porta anys denunciant una llei hipotecària 
injusta que deixa en una completa indefensió a la ciuta¬ 
dania en benefici de la banca. 

Segons declaracions d’Ada Colau, membre de la PAH, 
“Espanya és l’Estat d’Europa on hi ha més desnona- 
ments d’habitatge principal, a la vegada que és el que 
més acumula habitatges buits i té menys habitatge 
social. Milers de famílies es queden al carrer i amb un 
deute impossible de pagar”. 

L’any 2012 es van iniciar 91.622 execucions hipo¬ 
tecàries, un 17,7% més que al 2011, i s’ha produït una 
mitjana de 532 desnonaments diaris, segons dades del 
Consejo General del Poder Judicial. 

Després de presentar, i aconseguir l’admissió a tràmit 
de la Iniciativa Legislativa Popular (ILP) per la dació en 
pagament, el lloguer social i la moratòria dels desno¬ 
naments, amb 1.402.854 signatures, el Partit Popular ha 


presentat unes esmenes que desvirtuen el seu contin¬ 
gut i no respecten cap de les tres mesures proposades. 
Segons la PAH, es tracta d’unes “esmenes que mostren 
la voluntat de legislar en favor dels bancs, són un insult 
a la gent afectada i no suposen cap solució al drama que 
pateixen milers de famílies en tot l'Estat”. 

Per això, continuen amb la campanya dels “escra- 
ches”, la qual vol assenyalar als responsables polítics 
de l’estafa bancària, portar-los els testimonis dels 
afectats i exigir l’aprovació de la ILP, el que ha compor¬ 
tat una resposta criminalitzadora per part del Govern 
de l’Estat. 

Alternatives: finances ètiques 

Un dels objectius de Desbanka és esdevenir un punt 
de trobada de persones i col·lectius que aposten per 
alternatives justes, ètiques, socials i democràtiques al 
poder financer. 

Aquest ha estat també un dels eixos de les jornades, 
amb la intervenció de diferents membres d’ATTAC i de 
la Plataforma per la Nacionalització de les Caixes, els 
quals van parlar de la banca pública i del control demo¬ 
cràtic de les finances. També es va comptar amb repre¬ 
sentants de CASX, COOP57 i FIARE per presentar models 
de finances cooperatives i ètiques. 

COOP57 és una cooperativa de serveis financers ètics i 
solidaris que, amb l'estalvi del teixit social i de la ciuta¬ 
dania, finança projectes d’alt contingut social i solidari, 
vinculats al cooperativisme, la lluita contra l’exclusió 
social, la sostenibilitat ecològica o l'associacionisme. En 
els darrers cinc anys s'han finançat més de 800 projectes 
socials per valor superior a 25 milions d’euros. 

CASX és una cooperativa de finances sense interes¬ 
sos, autogestionada i assembleària que s’impulsa des 
de la Cooperativa Integral Catalana. Dels dipòsits, una 
tercera part està en comptes de Caja Laboral o Triodos 


300.000 persones 
estafades amb 
les participacions 
preferents. 

Bank per a la seva disponibilitat en efectiu, una altra 
tercera part s’inverteix en projectes consolidats com 
COOP57, Som Energia o FIARE, i l’altra part es destina a 
nous projectes individuals o col·lectius autogestionats 
i respectuosos amb el medi ambient, els quals es de¬ 
cideixen en assemblea. 

FIARE opera a l’Estat espanyol com a agent de la Banca 
Popolare Etica, S.Coop., una cooperativa de crèdit que 
opera a Itàlia com a banc a tots els efectes, però sense 
afany de lucre i amb un sistema de funcionament basat 
en la democràcia cooperativa. 

Les jornades van acabar amb una assemblea al Casi¬ 
net d’Hostafrancs i amb un missatge molt clar, com va 
expressar una de les afectades per la hipoteca: “tots 
som víctimes de la banca. És bàsic unir-nos, sortir al 
carrer, empoderar-nos i lluitar plegades per fer més 
pressió als estafadors”. 

El passat dissabte 23 de març es va començar a tirar el mur 


IVET EROLES 


Bart Omeu 


Can Batlló continua creixent amb l'autogestió 

La tàctica del tic-tac 


Tic-tac, tic-tac. Un ritme con¬ 
stant torna a repicar amb 
insistència a la Bordeta. 

■ @AbdulAzxahed, Sants 


T ic-tac, tic-tac. Un ultimà¬ 
tum i s'activa el compte 
enrere. Tic-tac, tic-tac. Un 
martelleig incessant en 
forma d'advertència implacable a 
les administracions: si no feu la vos¬ 
tra feina quan toca, serà el veïnat 
autoorganitzat qui emprendrà les 
accions necessàries. Tic-tac, tic-tac. 
Un sorollet que al barri ens és fa¬ 
miliar i que ens retrotrau a aquell, 
ja mític 11 de juny de 2011, quan els 
veïns i veïnes vam començar a recu¬ 
perar Can Batlló amb la conquesta 
del Bloc Onze, un equipament públic 
autogestionat. 

Després de la conquesta 

Tic-tac, tic-tac... i... Acció! Després 
d'aquell gest col·lectiu de recon¬ 
questa, el barri ja no espera més. 
Passet a passet. Es reuneix i trebal¬ 
la, s'hi deixa les mans i la pell amb 
obres de rehabilitació infinites, 
detecta necessitats i desenvolupa 
idees, traça horitzons estratègics i 
llavors, per donar un pas més, im¬ 
pulsa la tàctica del tic-tac... Si no 
feu tal cosa la data X, ho farem no¬ 
saltres! L'única manera de fer com¬ 
plir les promeses dels polítics de 
torn, l'única manera de fer respec¬ 
tar el calendari del moviment asso¬ 
ciatiu i el ritme comunitari, l'única 
manera de marcar-los el pas. Per 
això, el tic-tac, més enllà d'un comp¬ 


te enrere per les administracions, 
és sem-pre un compte endavant pel 
barri. 

Enguany, després de més 35 anys 
d'espera, el gener de 2013, era la da¬ 
ta marcada per l'actual consistori 
per assolir la titularitat municipal 
de l'anomenat sector 1. Sembla que 
per fï, tot i que amb uns mesos de 
retard, es pagaran les indemnitza¬ 
cions pendents i podran començar 
les actuacions de transformació ur¬ 
banística del polígon. Conscients de 
la crucialitat del moment i de la po¬ 
ca capacitat d'iniciativa i d'inversió 
dels responsables, des del setemb¬ 
re de 2012, la Plataforma Can Bat¬ 
lló pel barri ha traçat un calenda¬ 
ri d'accions i contraccions per tal 
que el pla no pateixi més endarre¬ 
riments, al mateix temps, que ha 
començat a generar un procés de 
decisió col·lectiva per tal de dirimir 
quins projectes i equipaments om¬ 
pliran les naus buides. S'ha realitzat 
un replantejament del pla urbaní¬ 
stic per ajustar-se a la conjuntura 
social actual, apostant per la reha¬ 
bilitació i la reutilització de naus, en 


comptes de les tàctiques urbanís¬ 
tiques habituals, d'enderroc i nova 
construcció, dels temps del pelotazo. 

Un nou cicle 

El desembre es proposà un pla de 
treball pautat per etapes i un pla 
d'usos al districte per a exigir-li ac¬ 
tuacions concretes en els propers 
mesos. La primera victòria d'aquest 
nou cicle fou aconseguir les claus 
dels blocs adjacents al Bloc Onze, 
prèvia amenaça d'ocupació, on s'hi 
han instal·lat un taller comunitari 
de fusteria i un taller per treballar 
en les infraestructures necessàries 
del projecte. Aquesta vegada no va 
caldre ni posar el rellotge a zero. El 
3/3/2013 s'activà l'últim ultimàtum, 
un petit tic-tac que exigia l'obertura 
del recinte al barri i l'enderrocament 
del mur perimetral. I tal dit, tal fet: el 
23 de març el veïnat començava a 
tirar la frontera que encara separa 
i privatitza el recinte de la resta de 
teixit urbà. Aquest compte enrere 
però, continua, i no s'aturarà fïns 
que el mur separador sigui defini¬ 
tivament a terra i s'enderroquin les 
naus sense sostre davant del Bloc 
Onze per tal d‘ubicar-hi una zona 
per horts urbans comunitaris i el 
començament de les obres de con¬ 
strucció del parc que el barri tant 
necessita. 

Un dels temors de la Plataforma 
és que els enderrocs es facin incont- 
roladament i sense tenir en compte 
a la gent que encara viu en alguna 
de les zones afectades. El procés del 
Camí de la cadena s'haurà de vi¬ 
gilar de prop, seria una vergonya 
començar a enderrocar precisa¬ 
ment aquells enclaus que encara 


s'utilitzen de la zona afectada i no 
en repensar usos pels milers i milers 
de metres de naus abandonades que 
hi ha. Sense dubte, en aquest perío¬ 
de de transició, es prefereixen cases 
habitades que solars indòmits. Ba- 
gursa, l'empresa municipal encar¬ 
regada de la gestió de l'expropiació 
i dels enderrocs, ha demostrat 
sempre molt poca sensibilitat cap al 
veïnat afectat, i s'han fet especialis¬ 
tes en actuacions de desertifïcació 
urbana i tabula rassa. Descampats 
i solars, carrers sense vestir que en 

D‘on venim? 

L a lluita per Can Batlló és 
paradigma de la diferència 
entre moviment i mobi¬ 
lització social: la Plataforma 
Can Batlló és pel barri la formen 
persones i col·lectius bordetencs 
i santsencs heterogenis units, 
per aconseguir equipaments, 
habitatge social, usos produc¬ 
tius cooperatius i zona verda. 

Era 2006 quan Tacord Immo¬ 
biliària Gaudir-ajuntament- 
plataforma veïnal va establir al 
Pla General Metropolità (PGM) 
la via comerç-urbanització- 
inversió com a benefici mutu; 
però Tempresa va continuar 
especulant, fins que la bom¬ 
bolla la va esquitxar el 2008.1 
Tajuntament no va reaccionar. 

La reivindicació es desfermà, i 
el tic-tac de l'assemblea veïnal 
activat el 2009 amenaçà d'ocupar 
el recinte el juny de 2011. La 
conjuntura de crisi capitalista 


les actuals circumstàncies, podrien 
durar molts anys. 

laxa? 

Ara més que mai el barri necessi¬ 
ta Can Batlló i Can Batlló necessita 
el barri. Convidem a tot el veïnat a 
participar del procés de reconstruc¬ 
ció d'aquesta àrea de La Bordeta i 
tant les idees pel futur com la força 
de treball del present seran benvin¬ 
gudes. Ara, més que mai, el futur 
del barri està a les nostres mans. 


coercitiva, canvis al consistori, 
assertivitat veïnal creixent i 
latents acampades indignades 
forçaren in extremis a la immo¬ 
biliària i tots els polítics a cedir 
al veïnat la gestió de la nau Bloc 
Onze i obrir la porta del recinte 
al nou carrer 11 de Juny de 2011. 

Els 3.ooom 2 actualment ges¬ 
tionats pel veïnat no són una 
meta. L'ajuntament només ha 
invertit en tot allò pactat al 
iniciar el 2012 el CAP Magòria- 
Bordeta, i començar a indemnitz¬ 
ar industrials i veïnat afectat. 
Però encara no hi ha habitatge 
social ni s'ha preservat patri¬ 
moni industrial col·lectiu. Fins 
i tot ha posat la nau principal 
de 18.000 m 2 públics en venda. 

La Plataforma Can Batlló és pel 
barri té com a objectius immi¬ 
nents ampliar els accessos a Can 
Batlló (enderrocs a Constitució, 
i 11 de Juny fins a Parcerisa), fer 
jardins i horts, i conquerir més 
naus per col·lectius de Sants. 




Connecta't a 

laburxa.cat _ 


som sants 

alternatives Burxant a fons I 


L'actualitat del bloc Onze 

Els projectes 


Constxuint un nou món 

■ loxdi Soler, la Bordeta 


L '11 de juny de 2011 centenars de veïns de la Bordeta van irrompre a 
Can Batlló i el van començar a fer seu. Va ser el resultat d'un llarg 
treball de lluita, reivindicació i construcció d'un somni col·lectiu: 
un altre món era possible, i nosaltres anàvem a construir-lo! 

El primer hivern va ser dur, però també encoratjador: assemblees, 
debats, discussions i acords per crear un nou model de convivència 
amb unes arrels de solidaritat, suport mutu i decisions horitzontals. 

I ens en vam sortir. Vam bastir primer la biblioteca, després 
l'espai d'encontre, el bar i l'auditori. Hem anat creant comissions 
que han estat el braç executor de les activitats i actes. Després 
vam llençar el projecte de construir les escales que ens perme¬ 
tran obrir el primer pis, on ja es treballa en un rocòdrom, la sala 
d'audiovisuals i plató fotogràfic. 

Simultàniament, molts altres col·lectius s'incorporen al pro¬ 
cés i s'hi han creat nous espais com la fusteria col·lectiva, la sala 
d'infraestructures, o moltes altres que esperen el seu moment. 

Cada llibre, cada paret, cada porta, porten el segell inseparable de 
la lluita i del treball col·lectiu dels veïns. Les altres ajudes que hem 
pogut rebre només han servit per acabar de farcir el pollastre, però 
la formidable força transformadora de Can Batlló és l'empenta de la 
seva gent. 

Ara ens hem posat entre cella i cella obrir el polígon al barri, tot 
enderrocant les parets de la Pelleria (com en un nou mur de Berlin) i 
obrint el pas des de Parcerisa. 

Quan el recinte estigui obert totalment al barri volem que la resta de 
veïns de la Bordeta s'adonin que no només hi ha un altre món possib¬ 
le, sinó que a Can Batlló ja hem començat a construir-lo. 



El projecte de gestió comu¬ 
nitària del Bloc Onze acull 
moltes iniciatives veïnals. 

■ Mercè Esteban, Sants 


E l Bloc Onze va avançant a 
bon ritme i es constitueix 
com a espai on conflueixen 
una diversitat de projectes 
de tot tipus de forma autogestionà- 
ria i assembleària que el doten de 
personalitat. 

Espai de trobada 

La primera porta al bloc ens por¬ 
ta a l'espai d'acollida on s'hi couen 
les relacions intergeneracionals i es 
facilita l'explicació del que amaga 
aquest recinte industrial. Disposa 
d'un servei de bar que es constitu¬ 
eix com a forma de finançament 
per l'autogestió del bloc. Un gran 
plafó és la base del punt informatiu; 
allà es troben escrites les actualitza¬ 
cions de cada comissió i s'hi fa un 
seguiment d'allò viu al bloc. 

La difusió del barri es concent¬ 
ra aquí i, com a tal, actua de punt 
de distribució de La Burxa. També 
s'hi acullen activitats culturals com 
Divendres Faràndula o algun passi 
de vídeos; i es diposa de jocs tant 
infantils com per adults. 

S'està treballant perquè 
l'obertura de l'espai sigui de 10 a 13 i 
de 18 a 21 h al llarg de tota la setma¬ 
na, i dissabtes tot el dia. 

L'espai actual és el 50 % del pro¬ 
jecte final ja que a mig termini 
s'està programant l'ampliació del 
local que acull el projecte. 


Biblioteca Popular Josep Pons 

Com l'organització i el funciona¬ 
ment del Bloc Onze, la biblioteca 
s'autogestiona gràcies als veïns que 
creuen en el projecte. 

Amb un fons de 15.000 llibres do¬ 
nats per veïns, endreçats per secci¬ 
ons i tot en servei de préstec —5.000 
dels quals ja estan catalogats—, es 
constitueix com la biblioteca auto- 
gestionada més gran de Catalunya i 
amb major fons bibliogràfic. 

Forma part de la Xarxa de Bib¬ 
lioteques Socials de Catalunya amb 
qui comparteix catàleg. Compta 
d'un servei de préstec, d'una sa¬ 
la d'estudi amb connexió wifï, 
d'ordinadors connectats a internet 
i d'un espai infantil, tot adaptat a 
persones amb dificultats de mobi¬ 
litat. 

Actualment s'està avançant 
amb la catalogació del fons i amb 
l'adaptació de l'espai a les neces¬ 
sitats que van sorgint. Es plante¬ 
ja una possible ampliació que, en 
funció dels recursos, abarcaria 
l'habilitació de l'espai infantil, la 
construcció d'un magatzem i d'un 
espai de restauració i conservació 
de llibres. 

Auditori 

Dota a Can Batlló d'un espai útil 
i funcional per a tots els actes. Al 
grup de treball de l'auditori hi 
participen membres de la co¬ 
missió de disseny de l'espai que 
s'encarreguen de definir Testètica 
de Tauditori, la ubicació dels seus 
elements, la decoració, il·luminació, 
etc. El col·lectiu tècnic ajuda en el 
procés, però delega en aquest grup 
aquesta responsabilitat. 


Espai de creació musical 

El col·lectiu musical de Can Batlló 
està treballant per disposar d'un 
espai permanent de creació musi¬ 
cal on poder assajar, fer concerts i 
enregistraments, formar-se, i crear 
una xarxa de contactes i de difusió 
per facilitar el desenvolupament de 
projectes musicals novells. 

Actualment estan treballant de 
forma assembleària i autogestio- 
nada amb la construcció d'un local 
d'assaig. 

La fusteria 

Fa aproximadament un mes i mig, 
amb l'ampliació de la cessió d'altres 
locals, la fusteria s'ha establert com 
a projecte que té com a objectiu 
habilitar el Bloc Onze a partir del 
treball comunitari dels veïns que 
assumeixen un compromís de con¬ 
tinuïtat. S'autofïnança a partir de 
les aportacions voluntàries i de pe¬ 
tites feines remunerades per donar 
servei al barri. 

Es planteja la idea de con- 
vertir-se en un taller obert 
d'autoaprenentatge equipat i as¬ 
sessorat per persones que treballen 
la fusta per tal que els veïns puguin 
fer-ne ús i construir els mobles per 
casa seva. Obre els dilluns i dime¬ 
cres de 10 a 14 i de 15.30 a 19 h, i els 
dissabtes tot el dia. 

Laboratori d'audiovisuals 

L'espai físic que acull el projecte es 
troba en construcció; el laboratori 
consisteix en un espai d'intercanvi 
de coneixements i de tallers d'eines 
d'edició de vídeos que aglutina 
col·lectius com Sants TV i 15M Ben 
TV per fer vídeos i altres activitats 
de forma conjunta. 


S'està duent a terme un pro¬ 
jecte anomenat Protestpoint 
que té com a objectiu convidar a 
col·lectius de Barcelona i de l'àrea 
metropolitana per donar eines per 


realitzar serveis audiovisuals. Tam¬ 
bé consta d'un grup que oficialment 
es presentarà al juny, el HackLab, un 
centre de recursos informàtics amb 
part de formació i d'intercanvi de 
coneixements que s'encarrega del 
manteniment dels ordinadors del 
Bloc Onze. 

Rocòdrom 

La construcció d'un bulder comu¬ 
nitari al primer pis del Bloc Onze 
es duu a terme a partir del treball 
voluntari del veïnat i de les donaci¬ 
ons populars que permeten cobrir 
les necessitats que sorgeixen. Els 
dimarts de 18 a 21 h es troben una 
desena de persones per fer possible 
aquest projecte. 


★www.canbatllo.wordpress.com 

La Plataforma Can Batlló 
és pel Barri proposa 
un pla d’usos pel recinte 


Seguint un procés participa¬ 
tiu, el veïnat de la Bordeta 
treballa per recollir iniciati¬ 
ves de contingut social i co¬ 
munitari per aconseguir la 
cessió de noves naus dins del 
polígon on ubicar-les. El tan¬ 
cament del procés de traspàs 
definitiu de la propietat del 
recinte obre la possibilitat 
de proposar un pla d’usos i 
d’equipaments per part de la 
Plataforma a l’Ajuntament. 

■ Hernan Còrdova M., Sants 


D es de La Plataforma Can 
Batlló és pel Barri s'ha de¬ 
fensat sempre que l'entrada 
al recinte i la posada en marxa del 
primer dels projectes, el Bloc On¬ 
ze, havia de ser només una punta 
de llança per, a mode de cavall de 
Troia, seguir reclamant l'obertura 
d'aquest espai als i les veïnes del 
barri. Una vegada assolit l'objectiu 
d'activar el Bloc Onze i constatada la 
implicació del veïnat en el procés, el 
setembre de 2012 es decidí reprendre 
les demandes de la Plataforma, cen¬ 
trades en l'exigència de la posada en 
marxa definitiva de la intervenció 
sobre la totalitat del recinte. Les pri¬ 
meres fites en aquest procés són la 
incorporació dels carrers del recinte 
a la trama urbana del barri, que es 
garanteixin unes condicions dignes 
per a totes les persones afectades 
per les expropiacions i les obres — 
siguin industrials, propietaris o ar¬ 


rendataris d'habitatges— i que es 
duguin a terme els equipaments 
compromesos en el Pla General Me¬ 
tropolità (PGM) del 2006, així com el 
parc que ha de dignificar una mica 
la vida dels i les veïnes de la Bordeta. 

Dins d'aquest PGM quedaven 
definits uns equipaments sense 
atribució determinada i pels quals 
l'ajuntament no tenia cap propos¬ 
ta concreta. En paral·lel a aquest 
fet, els mesos de treball comuni¬ 
tari al Bloc Onze i la creixent im¬ 
plicació de persones i col·lectius 
amb noves propostes de serveis i 
equipaments —que ultrapassen les 
possibilitats físiques del bloc— han 
portat a la Plataforma a proposar 
un procés participatiu que agrupi 
totes les propostes en un pla d'usos 
veïnals per aquests espais i traçar 
un pla per la seva implementació. 

Una cartografia veïnal per so¬ 
bre de la configuració previs¬ 
ta pel recinte 

Els primers resultats d'aquest pro¬ 
cés es pogueren observar a les jorna¬ 
des que tingueren lloc el passat 3 de 
març, quan més de seixanta perso¬ 
nes discutiren sobre les propostes i 
els criteris que han d'alinear a tota 
la diversitat de projectes en uns ob¬ 
jectius comuns: compromís social 
i comunitari, autogestió, transpa¬ 
rència, horitzontalitat, participació, 
esperit transformador, solidaritat i 
suport mutu. Sota aquest paraigües, 
s'han proposat fins a una vintena 
d'iniciatives que aborden qüestions 
tant diverses com la manca d'espais 
pel món associatiu o de creació i 
difusió cultural i artística, així com 
d'atenció a les persones, però també 
la formació i l'ensenyament, la salut 
o la promoció econòmica de caràcter 
social, l'habitatge, la definició de la 
zona verda del recinte i dels espais 
de lleure, i les necessitats de creixe¬ 
ment dels projectes ja actius al Bloc 
Onze. Les conclusions d'aquest pro¬ 
cés han de configurar un llistat de 


propostes a afegir a les ja incloses al 
PGM, entre les que s'hi troben el CAP 
de Magòria o el trasllat de l'Escola 
Perú, així com una proposta de ge¬ 
stió comunitària tant de cadascun 
dels projectes com del seu conjunt. 

Una vegada es pugui visitar i 
comprovar l'estat de les naus del 
recinte destinades als equipaments 
i estudiar la seva adequació a les 
necessitats dels projectes, així com 
acordar amb el districte les condi¬ 
cions de la cessió, la següent passa 
en el procés és la d'elaborar una pro¬ 
posta general que posi en relació 
els espais dels que es disposa amb 
els projectes que s'hi volen encabir, 
tot de cara a la tardor d'enguany. 
Pel moment, les noves naus cedides 
a la Plataforma ubiquen provisio¬ 
nalment alguns d'aquests projectes. 

Factors clau pel desenvolu¬ 
pament del procés: durada 
i naturalesa de les cessions 
d’espais 

Pel moment, el districte s'ha com¬ 
promès a complir el calendari pro¬ 
posat per la Plataforma pel que fa 
a l'obertura definitiva del recinte, 
incorporant el carrer 11 de juny dins 
la trama urbana de la ciutat i per 
facilitar l'accés a totes les naus del 
recinte. Durant el mes d'abril s'ha 
enderrocat el mur de la plaça de 
la Pelleria, on hi haurà els futurs 
horts comunitaris de la Bordeta, 
essent aquest el primer pas en la 
intervenció sobre el disseny de la 
zona de parcs. 

Però no tot en les negociacions 
amb el Districte està sent clar i 
transparent. L'ajuntament sosté en 
les converses que els espais que es 
cediran properament i les activitats 
que s'hi desenvolupin en el seu inte¬ 
rior tenen un caràcter provisional. 
De moment, els contractes ja sig¬ 
nats tampoc no són clars pel que fa 
a les condicions que podrien supo¬ 
sar en un futur la suspensió de les 
cessions. Així doncs, cal aclarir la 

durada i les condicions de les cessi¬ 
ons de les naus a la Plataforma, que 
serà indicatiu del respecte i del grau 
d'implicació real de la municipalitat 
amb el procés veïnal. Des de la Pla¬ 
taforma es valora que la proposta 
per una provisionalitat sense con¬ 
creció per part del consistori no és 
més que una manera de no arribar 
a compromisos ferms, fet que ens 
retorna als procediments i tripijocs 
que han caracteritzat el procés de 
Can Batlló durant més de 30 anys. 

Tampoc són clares quines seran 
les dotacions a les que es compro¬ 
metrà el districte per afrontar la 
tasca de rehabilitació i adequa¬ 
ció dels espais. Els vora dos 
anys de vida del Bloc On 
ze, i les dificultats per 
aconse¬ 
guir 


com a personal, ha estat molt mí¬ 
nima. Amb aquesta nova fase del 
procés comunitari, el compromís de 
l'ajuntament no pot ser només el de 
donar les claus, si no que les noves 
cessions han de venir acompanya¬ 
des d'un projecte de rehabilitació 
per adequar els espais als projec¬ 
tes que hi han d'encabir-se, un ca¬ 
lendari d'execució i un pressupost 
compromès per a dur-lo a terme. 

Dos anys després del primer "Tic- 
-tac Can Batlló", iniciat per indicar 
l'entrada per part del veïnat al recin¬ 
te, la Plataforma va tornar a iniciar 
un nou compte enrere per aconse¬ 
guir la obertura definitiva del re¬ 
cinte i el desplegament de 
projectes pensats des del 
barri i per resoldre'n 
neces- 


dotacions 
públiques 
malgrat 
ser un espai 
de propietat 

municipal, han mostrat quin és el 
tarannà del consistori en aquest 
aspecte. L'ingent treball volunta¬ 
ri posat en el Bloc Onze ha permès 
adequar en dos anys una part de 
l'edifici, però la implicació del Dis¬ 
tricte, tant pel que fa a materials 


habitatge 

tats de¬ 
tectades. 
Una apo¬ 
sta cla¬ 
ra per una 
nova mane¬ 
ra de fer barri i ciutat, de construir 
des del veïnat el que ha de ser la 
configuració d'un territori po¬ 
sat al servei de la comunitat, i no 
d'interessos restringits. Una vega¬ 
da més, fins que ho aconseguim. 

Barri creatiu I 


RACÓ HISTÒRIC 


les dues cases de Sants, 214 



Enderrocament del 214 del carrer de Sants Arxiu 


De vegades les històries 
més grans són subtils, tot 
i que s’esdevinguin a la 
vista de tothom. Més enca¬ 
ra quan aquestes històries 
ens parlen de marginació i 
d'humilitat, dues paraules 
que massa sovint han estat 
arraconades del vocabu¬ 
lari de la gran Barcelona 
d'aparador. 

■ Agus Giralt, Barcelona 


A ra fa unes setmanes van 
enderrocar la casa del 214 
de la carretera de Sants, 
una casa del 1864. Una nova pèr¬ 
dua que, després de l'enderroc de 
la Casa dels Pollets a Hostafrancs, 
ha fet saltar l'alarma sobre el pe¬ 
rill que corre el nostre patrimoni. 
Molts veïns encara recorden que 
aquesta casa era de mossèn Pere Oli¬ 
veras, un personatge que es va fer 
popular al barri en els anys 50 i 60. 

Ja des de les èpoques en que era 
al seminari la casa va acollir gran 
quantitat d'activitats, des d'un grup 
de sardanes fins al primer grup de 
la Joventut Obrera Cristiana de Bar¬ 
celona. Un moviment iniciat pel ca¬ 
pellà belga Joseph Cardijn, indignat 
per les condicions de les treballa¬ 
dores. 

Davant dels dubtes que li gene¬ 
rava estar a una parròquia, mossèn 
Pere va entrevistar-se amb el Bis¬ 
be Modrego, que li contestà amb un 


"vete con los pobres'' que seria pre¬ 
monitori. Es va dedicar aquelles per¬ 
sones en les que no pensava ningú: 
presidiaris, prostitutes, pobres o 
drogoaddictes. Recorria el barri xino 
i visitava presoners a Montjuïc i a la 


Model, i casa seva es va convertir en 
la llar de nois que sortien de la presó. 
Una activitat que li va generar més 
d'un ensurt amb la policia. 

Durant tota la vida hi va haver 
gent que va fer donatius per aquell 


projecte deixant diners a la bústia. 
Però si mossèn Pere identificava 
qui els havia deixa,t els feia tornar. 
Com deia: "Diners ni tenim, ni els 
demanem, ni en donem'' i "ha fet 
molt mal a l'església anar darrera 
dels diners''. 

Mossèn Pere, un gran amant del 
barri, sempre va voler mantenir les 
dues cases dempeus, ja que entenia 
que eren de les darreres que queda¬ 
ven d'aquella època. Tan li feien les 
ofertes milionàries que les immobi¬ 
liàries li van fer pel terreny o que li 
prometessin fer una residència per 
als nois de la presó. Volia mantenir 
les cases i seguir fent la seva activi¬ 
tat a carretera de Sants per que la 
seva feina no passés desapercebuda. 

Però després de la mort del mos¬ 
sèn, l'any 2007, la gent que treballa- 
ba amb ell no es va veure en cor de 
seguir el projecte i la finca va ser 
cedida al bisbat, esperant un nou 
ús. L'edifici malauradament ha sigut 
enderrocat, però sembla que els bai¬ 
xos del nou edifici es seguiran de¬ 
dicant a l'acolliment d'excarcerats 
sense recursos. 


BURXANT ELS BYTES _ 

Adéu a la ,cibexnu- 
voldependènc la 


■ Bernat Costa, Sevilla 


F arà unes setmanes que Goog- 
le va anunciar el tancament 
de Google Reader, un lector de 
notícies de què vam parlar farà 
uns mesos. A partir de juliol 
tancarà. Google Reader servia 
per afegir les webs que volgues¬ 
sis (les teves fonts) i llegir les 
notícies que es publiquessin, 
tenint centralitzades les pla¬ 
nes web que més t'agraden. 

Google va obrint i tancant ser¬ 
veis sense importar el nombre de 
usuaris ni la googledependència 
de molta gent. Però no només del 
gegant nord-americà depenem, 
sinó de moltes altres empre¬ 
ses. Dropbox, Facebook, Picasa, 
Youtube, Instagram, Whatsup, 
hotmail, Yahoo, el mateix Gmail. 
Tots aquest serveis en el ciber- 
espai depenen de multinacionals 
(la majoria nord-americanes, per 
no dir totes) i aquestes no garan¬ 
teixen el seu servei més enllà de 
la seva rendibilitat. 


Això implica que poden tancar 
i deixar-nos sense servei perquè 
l'ha comprat la competència, 
perquè ja no són rentables, 
perquè s'han ensorrat econò¬ 
micament. Aquesta cibernuvol- 
dependència és un perill per les 
llibertats personals com bé diu 
Richard Stallman, fundador del 
concepte de software lliure. 

Si realment volem ser lliures, 
hem d'apostar per serveis propis, 
basats en alternatives lliures en 
servidors propis. N-i.cc és un bon 
exemple, és una xarxa social feta 
amb software lliure. Una altra 
alternativa seria Owncloud, un 
Dropbox lliure que pots instal·lar 
en un servidor 

propi i que ofe- • 

reix el mateix ^ 9 

servei. 

FOGONS DE TEMPORADA 


Bacallà pex quaxesma 


I Núria May Masnou 



j: 


Arròs caldós 
amb tripa i ba 
callà 


ra s'ha 
I acabat 
la quares¬ 
ma i, per 
tant, el temps 
de menja de bacallà. 
Avui la tradició cristiana 
marca els diven¬ 
dres com a dia assenya¬ 
lat per evitar el consum de carn, i és així 
com múltiples receptes de bacallà sur¬ 
ten a la llum. Totes les cultures tenen 
algun tipus de restricció alimentària, ja 
sigui vinculada a unes dates concretes, 
o bé durant tot l'any. La restricció cris¬ 
tiana marcava els 40 dies de quaresma 
com a època de dejuni. Amb el pas del 
temps va esdevenir menys restrictiva 
evitant únicament el consum de carn 
durant els divendres de quaresma. 

El bacallà era, i no és, la menja dels 
pobres, era el peix que arribava dels 
mars freds del nord i que ja era salat i 
assecat a les mateixes barques. A finals 
dels segle XIX a la península ibèrica, 
el bacallà ràpidament li va prendre el 
lloc a la tonyina seca, i va esdevenir el 
mestre de les amanides, de les truites i 
dels guisats. En territoris tant dispersos com Portugal, 
Euskadi o Catalunya, el bacallà va passar a formar part 
de molts plats que han esdevingut tradicionals, tots co¬ 
neixem el bacalhau con natas, el bacalao a la donosti- 


arra o el bacallà a la llauna, per citar tres de les menges 
més comunes elaborades amb aquest senyor peix. No 
ens oblidem tampoc de les parts menys nobles i que 
han generat il·lustres i grans receptes; les kokotxes a 
Euskadi i les tripes de bacallà a Catalunya. Avui però 
el bacallà no és ni tant barat ni tant comú a la nost¬ 
ra taula. Aprofitem-nos doncs d'aquells restaurants o 
cases de menjar on sabem que les làmines del llom es 
separen plàcidament i la cocció aplicada és la justa i 
necessària per mantenir el punt gelatinós 
i melós que el converteix en un plat únic. 


Elaboració 


5 tripes de bacallà 
isog bacallà dessalat 
2 cebes 

Soog pèsols enta- 
vella 

Oli d'oliva verge 
300g arròs tipus 
,bahía' 

Safrà 

All i julivert 
Sal i pebre 


Poseu la tripa de bacallà en remull el dia 
abans. El dia següent l'escaldeu 2 minuts, 
seguidament la peleu descartant-ne la 
part més grisa i la talleu a trossos. Reser¬ 
veu-ne l'aigua. Peleu la ceba i talleu-la ben 
petita, poseu-la en una cassola amb oli a 
sofregir a foc lent perquè es vagi estovant. 
Desgraneu els pèsols, podeu aprofitar les 
tavelles per afegir a l'aigua de la tripa i 
donar-li un bull, així tindreu l'aigua per 
mullar l'arròs. 

Un cop la ceba sigui cuita, afegiu-hi la 
tripa, seguiu a foc lent perquè tregui la 
gelatina que té, poseu-hi l'arròs i un litre 
de l'aigua que teniu calenta. Deixeu que 
cogui 7 minuts a foc ràpid, afegiu-hi els 
pèsols desgranats i continueu a foc suau. 
Feu una picada amb l'all i julivert i el safrà. Quan li que¬ 
din dos minuts a l'arròs, afegiu-hi el bacallà dessalat i 
esmicolat i la picada. Ha de quedar un xic caldós. És per 
llepar-se'n els dits! 

Un toc d'humox ••• 


Lip dub santsenc 



Rgw mm. 




AGUS 


El 4 de maig a les 10 h del 
matí es grabarà un lip dub 
a Can Vies per mostrar tots 
els suports del veïnat i del 
teixit associatiu del barri al 
CSA Can Vies. 

■ Pol Casas 

U n lip dub (doblatge labial) és un 
tipus de vídeo musical realitzat 
per un grup de persones que sincro¬ 
nitzen els seus llavis, moviments i 
gestos al ritme la cançó escollida 
que sonarà al vídeo. La peculiari¬ 
tat és que es grava tot d'una tirada 
(només hi ha una seqüència, sense 


talls), durant la qual hi va aparai- 
xent una o més persones (que es 
van substituint) i que mouen els 
llavis com si estiguessin cantant la 
cançó i van avançant pel diferents 
espais, on hi ha moltes altres per¬ 
sones que aparèixen movent-se al 
ritme de la música. Desde Can Vies 
s'està preparant un lip dub amb la 
participació de diferents col·lectius 
del barri per tal de reflectir tot el 
suport que hi ha al darrera. La cançó 
escollida és "Al meu barri" de Ràbia 
Positiva i en podeu trobar la lletra 
a la part inferior d'aquesta pàgina. 
Ja podeu començar a aprendre-us- 
la per venir el dissabte 4 de maig a 
participar-hi a les 10 del matí a Can 
Vies. Esteu totes convidades! 


Més informació a http://canvies. 
barrisants.org/lipdub/ 


Un manifestant que ha perdut un ull, i Tantiavalot que li va disparar, junts en un sopar. 

La Sala FlyHard presenta “El xei borni” 


La Sala FlyHard presenta 
i destaca l'obra de Marc 
Crehuet, una comèdia negra 
i àcida sobre la fragilitat de 
les conviccions, la naturale¬ 
sa dels rols socials i la recer¬ 
ca de la veritat. 

■ Lancelot 


I mpulsada pel dramaturg Jor¬ 
di Casanovas, aquesta petita 
sala de Sants, situada al car¬ 
rer Alpens 3, s’ha convertit 
des de fa tres anys en la plataforma 
pel llançament de grans textos tea¬ 
trals que després, en la seva majo¬ 
ria, i a causa de la bona acceptació, 
han estat representats en teatres 
de major capacitat. Ha estat el cas 
de "Burundanga”, "Litus” "Smiley ,, 


(actualment al Club Capítol) i, amb 
tota seguretat, succeirà el mateix 
amb la última obra representada, 
"El rei borni”. 

És possible que quan es publiqui 
aquesta crítica, l’obra ja hagi aca¬ 
bat les representacions en aquesta 
sala, que ja té totes les localitats 
esgotades, però hem d’estar alerta, 
perquè segur que aviat es repre¬ 
sentarà en una altra sala de major 
aforament. 

"El rei Borni”, una barreja de comè¬ 
dia i drama, en què té molta presèn¬ 
cia la utilització de la violència, ens 
presenta l’enfrontament entre un 
manifestant que ha perdut l’ull per 
un llançament d’una pilota de go¬ 
ma, i el policia antiavalot causant 
d’aquest acte. Un tema tristament 
molt actual. A partir d’aquí, i gràcies 
a l’habilitat de Marc Creuhet, es van 
succeint situacions i moments de 
gran intensitat i tendresa, així com 
altres moments més distesos que 
fan que els noranta minuts que du¬ 
ra l’obra passin en un moment. 


Com l’ha catalogat el seu autor 
i director, aquesta comèdia negra 
compta amb unes interpretacions 
excel·lents dels seus cinc autors, 
que es deixen la pell en l’escenari 
i donen una gran versemblança als 
seus personatges. 

S'ha de tenir en compte que les 
localitats es poden reservar, en 
aquesta sala, per Internet, i que 
en el moment d'arribar a la taqui¬ 
lla el mateix espectador pot escollir 
entre pagar 5,10 o 15 euros. És molt 
important efectuar les reserves amb 
la màxima antelació, ja que al poc 
temps d'obrir, s'esgoten ràpidament. 




Cranc: 

Sempre enrere 

■ Maria Àlvaxez 


D esprés del primer CD, i de 
molts concerts amb diver¬ 
sió assegurada, els Cranc, 
de Sant Andreu de Palomar, ens 
ofereixen un segon CD, que han 
tret amb Kasba Music, del barri de 
Sants. Sempre enrere ens ofereix 
12 cançons plenes de ritme i de 
combativitat. Temes dedicats als 
presos i preses, a la Galle, com¬ 
panya en llibertat condicional a 
l’Argentina, a les lluites socials, 
o a denúncia de la repressió po- 
licial, dels desnonaments o de la 
destrucció del territori. Ens ho 
diuen clarament: "des del racó 
més fosc d’una presó sento la força 
dels que lluiten”; "no deixarem 
que ens trepitgin un cop més i 
si cal els cremarem la sucursal”; 
"ens toca lluitar per tots els que 
enrera s’han quedat”. Destacar la 
cançó "No sé què sent”, una versió 
de Feliu Ventura, en el que és una 
col·laboració interessant entre 
un grup de punk i un cantautor. 

En conjunt, una bona propos¬ 
ta de cançons més punk-rock i 
altres més melòdiques, que han 
fet possible els quatre membres 
de Cranc amb la col·laboració de 
moltes altres persones que han 
participat en escriure lletres, gra¬ 
var veus o en el disseny gràfic. 

Segur que tindreu oportunitat 
de veure'ls en un dels molts con¬ 
certs de la seva gira. L’any passat 
ja van tocar a les Festes Alternati¬ 
ves de Sants, i el proper 4 de maig 
ho faran al Rock de Kasba Fest, 
a Can Batlló, amb els Bolson i Lo 
Petit Comitè, del barri de Sants, 
i Juanito Piquete, en benefici de 
Ojo con tu Ojo. No us ho perdeu! 


Al meu barri ràbia positiva 


Al meu barri quan 
la gent es lleva 
no ha sortit el sol 
ens deixem prendre la vida 
a canvi d'un sou. 

Que ens permet 
donar menjar als nens, 
pagar la hipoteca 
i arribar a la fi de mes. 


Al meu barri s'especula 
com a tot arreu 
però hi ha qui no s'arronsa 
i ensenya les dents. 

Hi ha qui es mou, 
hi ha qui no surt de l'ou, 
només fent un cop d'ull 
podràs treure conclusions (aha!). 


Ja sé què penses, 
em creus obsessionat, 
però fixa't bé i escolta 
perquè el jovent segueix rebotat 

Al meu barri no s'aturarà 
mai la rebel·lió, 
ja sigui 12 d'octubre 
o festa major. 

I no volem 
el pla de l'estació 
ni calaix de la vergonya 
ni murs de separació. 

Al meu barri. Al meu barri. 

Al meu barri. Al meu barri. 

Al meu barri quan la gent es lleva 
no ha sortit el sol. 

Javier Anzadúa al Banc d'Aliments del carrer Vilardell 50. Víctor Obrecón 

«Ser solidari 
és un imperatiu 
moral» 


JAVIER ANZADÚA 
Responsable de 
Caritas a la 
Parròquia Sant 
Àngel Custodi 

Aquest jubilat veí 
d'Hostafrancs forma part de 
Tequip de voluntaris de Cari¬ 
tas que mensualment distri¬ 
bueixen entre 4 i 5 tones de 
menjar des de la parròquia 
que hi ha al carrer Vilardell, 
50, just radere del mercat. 

És el responsable d‘un dels 5 
punts del Banc dels Aliments 
al barri, i dona testimoni de 
com el número de famílies 
beneficiàries del servei ha 
crescut un 20% en el darrer 
anys, fins les 231 actuals. 


■ Elba Mansilla 


E l Banc d'Aliments de la par¬ 
ròquia de Sant Àngel Custodi 
és un dels mecanismes clàs¬ 
sics d'assistència social que 
trobem al barri. A les properes entre¬ 
vistes coneixerem els centres d'ajuda 
i recolzament mutu, i les persones 
que hi ha al radere, tant usuàries com 
solidàries. Una geografia humana, 
de barri, disseminada al voltant de 
les parròquies i els espais autogesti- 
onats, que torna a activar-se en mo¬ 
ments de crisi, omplint l'esboranc 
que l'estat i les administracions 
deixen en retirar-se de les funcions 
d'assitència que han excercit durant 
a penes unes dècades. 

Ouin és el perfil de persones 
que ateneu? 

Des que va començar la crisi, el tipus 
de famílies que s'ha apropat s'ha di¬ 
versificat sensiblement: hi ha un 45% 
de persones de nacionalitat espanyo¬ 
la, i la resta són d'origen immigrant, 
principalment del Marroc i del Perú. 
Són famílies joves de tres membres, 
amb el pare i la mare menors de 40 
anys i a l'atur, i els fills petits. La pro¬ 


blemàtica dels desnonaments ha em¬ 
pitjorat molt la situació: hi ha famí¬ 
lies senceres vivint en una habitació 
i compartint habitatge amb altres 
persones en la mateixa situació. 

De quin volum de gent estem 

parlant? 

Mensualment atenem a unes 600 
persones, només a la nostra par¬ 
ròquia. A Sants hi ha 5 punts més des 
dels quals es distribueixen aliments 
bàsics —com arròs, llegums o suc¬ 
re—, productes congelats, de neteja i 
higiene personal, així com lots espe¬ 
cials per a infants de o a 3 anys, amb 
bolquers i llet de continuïtat. Al 2004 
ateníem a una vintena de famílies, 
però des de 2007, el número ha aug¬ 
mentat de forma espectacular, fins 
les 231 amb què vam acabar el 2012.1 
cada setmana s'hi apropen 405 per¬ 
sones noves. 

Ouè s‘ha de fer per rebre el lot? 

L'únic requisit que demanem és estar 
empadronat al districte o presentar 
el certificat de convivència. Algunes 
persones venen derivades dels Ser¬ 


veis Socials del districte i de Caritas, 
però d'altres les atenem nosaltres 
directament. El lot d'aliments es dis¬ 
tribueix un cop cada 15 dies en un 
període de 6 mesos, durant els quals 
anem fent un seguiment a les famí¬ 


lies, perquè hi ha molta gent amb fills 
petits, que necessiten beques esco¬ 
lars 0 de menjador, 0 amb persones 
depenents a càrrec. També atenem a 
molta gent gran sola. En alguns casos, 
prorroguem el període en què donem 


l'ajuda. La gent s'apropa per recollir 
els lots d'aliments, però també neces¬ 
siten que els escoltem. 

D‘on provenen els aliments? 

Els productes provenen de tres 
punts bàsics. De la Unió Europea en 
rebem tres vegades l'any. La darrera 
vegada van ser 10.000 kg procedents 
d'excedent de producció, però aques¬ 
ta és una font que està minvant, ja 
que les empreses cada cop ajusten 
més allò que fabriquen. Rebem tam¬ 
bé del Gran Recapte del Banc del Ali¬ 
ments que es fa a principis de desem¬ 
bre. I en menor mesura, dels donatius 
personals i de comerços veïns. L'any 
passat vam recollir més de 3.000 uni¬ 
tats. A banda dels lots, vam destinar 
més de 16.000 

euros a ajudar a les famílies al paga¬ 
ment de lloguers, rebuts i altres aju¬ 
des a les unitats més afectades i en 
risc d'exclusió. 

És un volum de zecuzsos i de 

persones important, com us 

organitzeu? 

El lliurament de lots i les entrevis¬ 
tes de seguiment les fem tots els di¬ 
mecres. La resta de la setmana hem 
d'organitzar molt bé la recepció i 
l'emmagatzematge dels productes, 
perquè la distribució sigui àgil. Por¬ 
tem un control milimètric de l'estoc, 
i hem de preservar que la cadena del 
fred en els articles refrigerats no es 
trenqui, i vigilar la data de caduci¬ 
tat dels aliments moridors. A més, 
per part de les entitats donants hi 
ha inspeccions regulars per compro¬ 
var que tot el que ha entrat s'hagi 
lliurat, i hem d'acreditar a qui han 
anat a parar els lots. Hem desenvolu¬ 
pat una metodologia de treball molt 
sistemàtica, i fem formacions al vo¬ 
luntaris de manera regular, així com 
reunions d'equip. L'esforç organitza- 
tiu és molt imporant perquè el servei 
funcioni bé. 

Qui fozma pazt del grup de tre¬ 
ball? 

L'equip del voluntaris el formem 
unes 25 persones procedents de les 
parròquies del barri. Alguns estem 
jubilats, d'altres provenen de fer vo- 
luntariat a d'altres entitats, com la 
Creu Roja o l'àmbit de les presons. I 
també hi ha algunes persones que 
col·laboren i alhora són beneficiàries. 

Què et va portar a participar 

del punt d'acollida? 

Fa quatre anys que participo acti¬ 
vament en l'organització del ser¬ 
vei d'acollida i distribució dels lots 
d'aliments, des que em vaig preju- 
bilar. Vaig entrar a cobrir una baixa, 
i m'hi he quedat. Ajudar als altres, 
ser solidari, és molt necessari en els 
temps que corren: la meva implicació 
amb la comunitat és per imperatiu 
moral, no perquè no tingui altra cos 
afer. 


«Atenem a més 
de 200 famílies, 
en situació d'atur, 
fills petits i que 
en molts casos 
també han perdut 
l'habitatge» 


La Burxa és un periòdic 
editat per un equip de 
redacció no professional 
que ens reunim esporàdi¬ 
cament al CSA CanVies 
(carrer Jocs Florals, 42). 
Si et vols posar en 
contacte amb nosaltres 
pots fer-ho mitjançant el 
correu electrònic (labur- 
xa@gmail.com), el web 
(www.laburxa.cat) o els 
nostres perfils a Twitter 
(@laburxa), Facebook i 
SomSants. 

No ens fem responsables 
dels articles d'opinió. 
Publicació mensual. 

Aquesta publicació té una llicencia CREATIVE C0M- 
MONS RECONEIXEMENT- NO COMERCIAL. 

Sou lliures de copiar, distribuir i comunicar públicament 
l'obra amb les condicions següents: 

- Reconeixement: heu de reconèixer el crèdit de l'obra de 
la manera especificada per l'autor o llicenciador. 

- No comercial: no podeu utilitzar aquesta obra per a 
finalitats comercials. 

Per veure una còpia d'aquesta llicència visiteu http:// 
creativecommons.Org/licenses/by-nc/2.5/es/legalcode. 
ca 0 envieu una carta postal a Creative Commons, 559, 
Nathan Abbot Way, Standford, Califòrnia 94305, USA. 


En aquesta Burxa han col·laborat: 
Acció Llibertària de Sants, Enric 
Adell, Sílvia Alberich, Amadeus, Àngel 
Bravo, Assemblea de CanVies, la 
Bonet, Pol Casas, Ivet Eroles, Mercè 
Esteban, Agus Giralt, Elba Mansilla, 
Dani Martínez, Núria May Masnou, 
Gemma Parera, Víctor Obregón, 

Xarxa d‘lntercanvi de Sants, Xarxa de 
Biblioteques Socials, Vinyet Farrés, 
Albert Sanjuan, Bernat Costa, Miquel 
Costa, Monste Puig, SomSants, David 
Cano, Fons Feminista LTGBIQ, Oriol 
Rigola, Juli Garzon, Casal Indepen¬ 
dentista de Sants, Joni, Ojo con tu 
ojo, Laura i Jordi Soler. 

creacionpositiva.net | Diables de Sants - www.diablesdesants.cat | El Tatanet Associació per la Criança Compartida - 
eltatanetsants.blogspot.com.es | Endavant Sants - assemblea els dilluns a les 20.3oh - Muntadas, 24 - www.endavant. 
org | Espai Obert - Violant d'Hongria, 71,1 - www.espaiobert.org | GuifiSants - www.guifisants.net | Jóvens de les Terres 
de l'Ebre - assemblea els dijous a les 2oh - Jocs Florals, 42 - www.jovensebre.org | Koitton Club - Rossend Arús, 9 -koit- 
tonclub.blogspot.com.es | L'Escletxa- www.lescletxa.cat | La ciutat invisible-Riego, 35-37 -www.laciutatinvisible.coop | 
LaCol col·lectiu d'arquitectes - Ciceró, 5 - www.lacol.org | Negres Tempestes - assemblea els dijous a les 2ih - Jocs Florals, 
42 - www.negrestempestes.org | PimPam Films - Valladolid, 25 - www.pimpamfilms.com | Sants TV - www.sants.tv | 
Terra d'Escudella - Premià, 16 - www.tdk.cat | Universitat Lliure - www.sants.unilliure.org | Xarxa de Biblioteques Soci¬ 
als - www.xarxabibliosocials.org 












